cyanic-selkie/wikianc huggingface dataset:
പൊന്നാനി ലോക്‌സഭാ നിയോജകമണ്ഡലം
മലപ്പുറം ജില്ലയിലെ തിരൂരങ്ങാടി, താനൂർ, തിരൂർ, കോട്ടക്കൽ, തവനൂർ, പൊന്നാനി, പാലക്കാട് ജില്ലയിലെ തൃത്താല‍ എന്നീ നിയമസഭാമണ്ഡലങ്ങൾ ഉൾക്കൊള്ളുന്നതാണ്‌ പൊന്നാനി ലോകസഭാ നിയോജകമണ്ഡലം .2004-ലെ തിരഞ്ഞെടുപ്പ് വരെ പെരിന്തൽമണ്ണ, മങ്കട എന്നീ നിയമസഭാ മണ്ഡലങ്ങൾ പൊന്നാനിക്കു കീഴിലായിരുന്നു. തുടർന്ന് മണ്ഡല പുനർനിർണയം വന്നപ്പോൾ പെരിന്തൽമണ്ണയും മങ്കടയും മലപ്പുറം ലോക്‌സഭാമണ്ഡലത്തിലേക്ക് പോകുകയും പുതുതായി രൂപവത്കരിച്ച തവനൂർ,കോട്ടക്കൽ മണ്ഡലങ്ങൾ പൊന്നാനിയോട് കൂട്ടിച്ചേർക്കപ്പെടുകയും ചെയ്തു.മുസ്ലിം ലീഗിലെ ഇ. അഹമ്മദ് ആണ്‌ 14-ം ലോക്‌സഭയിൽ പൊന്നാനി മണ്ഡലത്തെ പ്രതിനിധീകരിച്ചത്.
2009 ലോൿസഭാതെരഞ്ഞെടുപ്പിൽ ഈ മണ്ഡലത്തിലെ സ്ഥാനാർത്ഥിനിർണ്ണയത്തെച്ചൊല്ലി ഇടതുമുന്നണിയിലെ തർക്കം ശ്രദ്ധേയമായിരുന്നു
അവലംബം
വർഗ്ഗം:കേരളത്തിലെ ലോകസഭാമണ്ഡലങ്ങൾ വർഗ്ഗം:പൊന്നാനി
ആദ്യത്തെ കണ്മണി
രാജസേനന്റെ സംവിധാനത്തിൽ ജയറാം, ബിജു മേനോൻ, ജഗതി ശ്രീകുമാർ, കെ.പി.എ.സി. ലളിത, സുധാറാണി, ചിപ്പി എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ആദ്യത്തെ കൺമണി. ഗണേഷ് പിൿചേഴ്സിന്റെ ബാനറിൽ ശാരദ നിർമ്മിച്ച ഈ ചിത്രം വിതരണം ചെയ്തത് സ്റ്റാർപ്ലസ് റിലീസ് ആണ്. ഈ ചിത്രത്തിന്റെ കഥ ശ്രീദേവിയുടേതാണ്‌. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് റാഫി മെക്കാർട്ടിൻ ആണ്.
സംഗീതം
എസ്. രമേശൻ നായർ, ഐ.എസ്. കുണ്ടൂർ എന്നിവർ എഴുതിയ ഇതിലെ ഗാനങ്ങൾക്ക് സംഗീതസംവിധാനം നിർവ്വഹിച്ചത് എസ്.പി. വെങ്കിടേഷ് ആണ്. ഗാനങ്ങൾ സർഗ്ഗം സ്പീഡ് ഓഡിയോസ് വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
പൂതംപാറ
കോഴിക്കോട് ജില്ലയിലെ ഒരു ചെറിയ ഗ്രാമമാണ് പൂതംപാറ. ഈ ഗ്രാമം കോഴിക്കോട് ജില്ലയുടെയും വയനാട് ജില്ലയുടേയും അതിർത്തികൾ പങ്കിടുന്നു.
സ്ഥിതിവിവരക്കണക്കുകൾ
ഈ ഗ്രാമത്തിലെ ജനസംഖ്യ എകദേശം 500 ആണെന്ന് കണക്കാക്കപ്പെടുന്നു.
സംസ്കാരം
പൂതംപാറ നിബിഡവനങ്ങളാൽ ചുറ്റപ്പെട്ടിരിക്കുന്നു. ഇവിടെ അസാധാരണമായ മഴ ലഭിക്കുന്ന ഒരു പ്രദേശമാണ്. 3500 മി.മി വരെ മഴ ലഭിക്കാറുണ്ടെന്നാണ് അനൗദ്യോഗിക കണക്ക്.
ഈ ഗ്രാമത്തിൽ ഒരു പ്രൈമറി സ്കൂളും, ഒരു റോമൻ കതോലിക് പള്ളിയുമുണ്ട്.
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ചാരമുണ്ടി
ഞാറവർഗ്ഗത്തില്പെട്ട നീലനിറമുള്ള കൊക്കുകളാണ്‌ ചാരമുണ്ടി   എന്നറിയപ്പെടുന്നത്. ഇംഗ്ലീഷ്: Grey Heron. ശാസ്ത്രിയ നാമം: Ardea cinerea. കേരളത്തിലെ കൊറ്റികളുടെ രാജാവ് എന്ൻ പറയാവുന്ന പക്ഷിയാണിത്. കഴുകനോളം വലിയതും വളരെ നീണ്ട കാലുകൾ ഉള്ളതും സുദീർഘവും ലോലവുമായ കഴുത്തുകൾ ഉള്ള ഒരു നീർപ്പക്ഷി എന്നാണ്‌ പ്രൊഫ. നീലകണ്ഠൻ ഇതിനെ നിർ‌വചിച്ചിരിക്കുന്നത്.
പേരിനു പിന്നിൽ
ചാര നിറമാണ്‌ ഇവയുടെ പ്രത്യേകത, മുണ്ടി എന്നത് ഞാറവർഗ്ഗത്തിൽ പെടുന്ന കൊറ്റികൾക്കുള്ള പേരാണ്‌. അതിനാൽ ചാരമുണ്ടി എന്ന പേർ. പ്രാദേശികമായി മറ്റു പേരുകളിൽ (ഉദാ: ചാരക്കൊക്ക്, നീലക്കൊക്ക്) അറിയപ്പെടുന്നുമുണ്ട്.
രൂപ വിവരണം
നീളമുള്ള കാലുകൾ. നല്ല ചാരനിറം. വെള്ള നിറത്തിലുള്ള 'S' ആകൃതിയിലുള്ള കഴുത്തും മകുടവും. മകുടത്തിനു താഴെ, നീളത്തിലുള്ള കറുത്ത നിറം. അടിഭാഗം ചാരനിറം കലർന്ന വെള്ളയാണ്. കഴുത്തിനു മുന്നിൽ കറുത്ത കുത്തുകൾകൊണ്ടുള്ള തെളിഞ്ഞുകാണാവുന്ന വര.
ആവാസാവ്യവസ്ഥകൾ
മിതശീതോഷ്ണമേഖലകളിൽ, പ്രത്യേകിച്ച് യൂറോപ്പ്, ഏഷ്യ, ആഫ്രിക്കയുടെ ചിലഭാഗങ്ങളാണ് ഇവയുടെ ആവാസ കേന്ദ്രങ്ങൾ. കേരളത്തിൽ ഇവ ദേശാടനക്കിളികളായി മഞ്ഞുകലത്തിനോടനുബന്ധിച്ച് കാണപ്പെടുന്നു. ഉഷ്ണകാലമാവുന്നതോട് വീണ്ടും തണുപ്പുള്ള മറ്റു സ്ഥലങ്ങളെ ലക്ഷ്യമാക്കി പോകുകയും ചെയ്യും.
ശാരീരികം
കഴുകനോളം വലിപ്പം ഉണ്ട്. കഴുത്ത് നീട്ടി നിൽകുമ്പോൾ ഒരു മീറ്ററോളം ഉയരം കാണും. ചിറകുകൾക്ക് 175-195 സെ.മീ വിസ്തൃതി ഉണ്ടാകും. തൂക്കം ഒന്നോ രണ്ടൊ കിലോഗ്രാം വരും. ചിറകുകൾക്ക് നല്ല വീതിയും നീളവുമുണ്ട്.
സ്വഭാവസവിശേഷതകൾ
മനുഷ്യനെ പേടിക്കുന്ന കൊക്കാണിത്. മറ്റു കൊക്കുകൾ കാലികൾക്കടുത്തോ കർഷകർ നിലമുഴിന്നിടത്തോ ചെല്ലാൻ ഭയപ്പെടാത്തപ്പോൾ ഇവ അതിൽ നിന്ന് അകന്നു നിൽക്കാൻ ഇഷ്ടപ്പെടുന്നു. ലഘുചിത്രം|Grey Heron- with common moorhen Kill - Bharatpur
കുറിപ്പുകൾ
വർഗ്ഗം:മുണ്ടികൾ വർഗ്ഗം:കേരളത്തിലെ പക്ഷികൾ
ഒന്നാം ഇന്റർനാഷണൽ
ലോകത്ത് ആദ്യമായി അന്താരാഷ്ട്ര തലത്തിൽ തൊഴിലാളികൾക്ക് വേണ്ടി രൂപീകരിക്കപ്പെട്ട സംഘടനയാണ് ഇന്റർനാഷണൽ വർക്കിങ്ങ് മെൻസ് അസോസിയേഷൻ ( IWA, 1864-1876).ഒന്നാം ഇൻറർനാഷണൽ എന്നും ഇത് അറിയപ്പെടുന്നു.പല ഇടതുപക്ഷ സോഷ്യലിസ്റ്റ് , കമ്മ്യൂണിസ്റ്റ് രാഷ്ട്രീയ ഗ്രൂപ്പുകൾ ചേർന്ന് രൂപപ്പെടുത്തിയ, ട്രേഡ് യൂണിയൻ സംഘടനകളുടെ കൂട്ടമായിരുന്നു ഇത്.1864 ൽ ലണ്ടനിലെ സെന്റ് മാർട്ടിനസ് ഹാളിൽ നടന്ന ഒരു തൊഴിലാളിയുടെ യോഗത്തിലാണ് ഇത് സ്ഥാപിതമായത്. അതിന്റെ ആദ്യ സമ്മേളനം 1866 ൽ ജനീവയിൽ നടന്നു. ഈ സംഘടനയുടെ രൂപീകരണത്തിൽ നിർണ്ണായക പങ്കുവഹിച്ച രണ്ടു വ്യക്തിത്വങ്ങളായിരുന്നു കാൾ മാക്സും ഏംഗൽസും. 1872-ലെ കമ്യൂണിസ്റ്റ്, അരാജകവാദി വിഭാഗങ്ങൾ തമ്മിലുള്ള സംഘട്ടനങ്ങളിൽ സംഘടന വിഭജിക്കപ്പെട്ടു. 1876 ​​ൽ അത് പിരിച്ചുവിട്ടു. തുടർന്ന് 1889 ൽ രണ്ടാം ഇന്റർനാഷണൽ സ്ഥാപിതമായി.
പറവൂർ നിയമസഭാമണ്ഡലം
കേരളത്തിലെ എറണാകുളം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് പറവൂർ നിയമസഭാമണ്ഡലം. വടക്കൻ പറവൂർ നഗരസഭയും; പരവൂർ താലൂക്കിൽ സ്ഥിതിചെയ്യുന്ന ചേന്ദമംഗലം, ചിറ്റാട്ടുകര, ഏഴിക്കര, കോട്ടുവള്ളി, പുത്തൻവേലിക്കര, വരാപ്പുഴ, വടക്കേക്കര എന്നീ പഞ്ചായത്തുകളും ചേർന്നതാണ് പറവൂർ നിയമസഭാമണ്ഡലം. . 2001 മുതൽ ഇന്ത്യൻ നാഷണൽ കോൺഗ്രസ്സിലെ വി.ഡി. സതീശനാണ് ഈ മണ്ഡലത്തെ നിയമസഭയിൽ പ്രതനിധീകരിക്കുന്നത്.
<mapframe text="പറവൂർ നിയമസഭാമണ്ഡലം" width=300 height=300 align=center >{ "type": "ExternalData", "service": "geoshape",  "ids": "Q13114499,Q16137825,Q5423274,Q13111696,Q13113353,Q13114587,Q16135333,Q13112058"}
തദ്ദേശസ്വയംഭരണസ്ഥാപനങ്ങൾ
Paravur Niyamasabha constituency is composed of the following local self-governed segments:
നിയമസഭാംഗങ്ങൾ
പറവൂർ നിയോജകമണ്ഡലത്തെ പ്രതിനിഥീകരിച്ച അംഗങ്ങൾ
Election results
Percentage change (±%) denotes the change in the number of votes from the immediate previous election.
Niyamasabha Election 2016
There were 1,91,307 registered voters in the constituency for the 2016 Kerala Niyamasabha Election.
Niyamasabha Election 2011
There were 1,71,172 registered voters in the constituency for the 2011 election.
അവലംബം
വർഗ്ഗം:കേരളത്തിലെ നിയമസഭാമണ്ഡലങ്ങൾ വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ആനമുടി
thumb|200px|ആനമുടി, [[ഇരവികുളം ദേശീയോദ്യാനം|ഇരവികുളം ദേശീയോദ്യാനത്തിൽ നിന്നും ]] ഇന്ത്യൻ ഉപദ്വീപിലെ (കേരളത്തിലെ) ഏറ്റവും ഉയരമുള്ള കൊടുമുടിയാണ് ആനമുടി. പശ്ചിമഘട്ടത്തിലെ ഏലമലകളിൽ ഉയരം കൂടിയ കൊടുമുടി ആണ് ആനമുടി. ഇരവികുളം ദേശീയോദ്യാനത്തിന് തെക്കുഭാഗത്താണ് ആനമുടി സ്ഥിതിചെയ്യുന്നത്.2,695 മീറ്റർ (8,842 അടി) ഉയരമുള്ള ആനമുടി തെക്കേ ഇന്ത്യയിലെ തന്നെ ഏറ്റവും ഉയരമുള്ള കൊടുമുടിയാണ്. കേരളത്തിലെ ഇടുക്കി ജില്ലയിലാണ് ആനമുടി. മൂന്നാർ പഞ്ചായത്തിന്റെ ഭാഗമാണ് ഇത്.
ആനമലനിരകളും, ഏലമലനിരകളും, പളനിമലനിരകളും ചേരുന്ന ഭാഗമാണ് "ആനമുടി".
വംശനാശത്തിന്റെ വക്കിലെത്തിയ വരയാടുകൾ ഉള്ള ഇരവികുളം ദേശീയോദ്യാനം ഉൾപ്പെടുന്ന പ്രദേശത്താണ് ആനമുടി. സാഹസിക മലകയറ്റക്കാർക്ക് പ്രിയങ്കരമാണ് ആനമുടി. പന്ത്രണ്ടു വർഷത്തിലൊരിക്കൽ പൂക്കുന്ന നീലക്കുറിഞ്ഞി പൂക്കളെ ആനമുടിയിൽ കാണാം.
അവലംബം
വർഗ്ഗം:കേരളത്തിലെ കൊടുമുടികൾ വർഗ്ഗം:ഇടുക്കി ജില്ലയിലെ വിനോദസഞ്ചാരകേന്ദ്രങ്ങൾ വർഗ്ഗം:പശ്ചിമഘട്ടത്തിലെ പർവ്വതങ്ങൾ
ലവച്ചാരാ ദേശീയോദ്യാനം
2,740 ഹെക്ടർ (27.4 കിമീ2) വിസ്തൃതിയുള്ള പടിഞ്ഞാറൻ ഭാനുഗാച്ച് റിസർവ്ഡ് വനത്തിനുള്ളിലാണ് ഇതിൻറെ സ്ഥാനം. ലവച്ചാരാ ദേശീയോദ്യാനം ഏകദേശം 1,250 ഹെക്ടർ (12.5 കിമീ2) ഭൂപ്രദേശത്തെ അർദ്ധ നിത്യഹരിതവനങ്ങളേയും മിശ്രിത ഇലപൊഴിയും കാടുകളും ഉൾപ്പെട്ട ആവാസവ്യവസ്ഥയെ ഉൾക്കൊള്ളുന്നു. 1974 ലെ വന്യജീവി നിയമം അനുസരിച്ച് 1996 ജൂലൈ ഏഴിന് ബംഗ്ലാദേശ് സർക്കാർ ഇതൊരു ദേശീയോദ്യാനമായി പ്രഖ്യാപിച്ചു.
സ്ഥാനം
ലവച്ചാരാ ദേശീയോദ്യാനം ധാക്കയിൽ നിന്ന് 160 കി.മീ (99 മൈൽ) വടക്ക് കിഴക്കായും സിൽഹെട്ടിൽ നിന്ന് 60 കിലോമീറ്റർ അകലെയുമാണ് സ്ഥിതിചെയ്യുന്നത്. ശ്രീമൊംഗാലിൽ നിന്ന് 8 കിലോമീറ്റർ (5.0 മൈൽ) ദൂരമുണ്ട് ഇവിടേയ്ക്ക്. ലവച്ചാരായുടെ ഭൂപ്രദേശം ചിതറിക്കിടക്കുന്ന നിമ്‌നോന്നതമായ 10 മുതൽ 50 മീറ്റർ വരെ (33 മുതൽ 164 അടി വരെ) ഉയരമുള്ള മലകളാൽ ചുറ്റപ്പെട്ടിരിക്കുന്നു. പ്രാദേശികമായി ടില എന്നറിയപ്പെടുന്ന ഈ ചെറു കുന്നുകൾ പ്രധാനമായും മൃദുവായ അപ്പർ ടെർഷ്യറി മണൽക്കല്ലുകളടങ്ങിയതാണ്. നിരവധി മണൽ നിറഞ്ഞ അടിത്തട്ടുള്ള, പ്രാദേശികമായി "നല്ല" എന്നറിയപ്പെടുന്ന അനേകം അരുവികൾ  ഈ ദേശീയോദ്യാനത്തെ മുറിച്ചു കടന്നു പോകുന്നു. അതിലൊരു ഉപ അരുവിയായ ലവച്ചാരയിൽനിന്നാണ് ദേശീയോദ്യാനത്തന് ഈ പേരു ലഭിച്ചത്. 5.333 ദശലക്ഷം മുതൽ 2.58 ദശലക്ഷം വർഷം വരെ ദൈർഘ്യമുള്ള പ്ലയോസീൻ ഭൌമശാസ്ത്ര കാലഘട്ടത്തിൽ ഉരുത്തിരിഞ്ഞ തവിട്ടുനിറമുള്ള മണൽകലർന്ന എക്കൽ കളിമണ്ണാണ് ലവാച്ചാരായിലുള്ളത്. ആഴം കുറഞ്ഞ വെള്ളം കെട്ടിനിൽക്കുന്ന (ഹാവോർ തണ്ണീർത്തടങ്ങൾ) പ്രദേശങ്ങൾ ഈ മേഖലയുടെ ഒരു സവിശേഷതയാണ്. ഈ താഴ്ന്ന പ്രദേശങ്ങൾ മിക്കപ്പോഴും വെള്ളപ്പൊക്കത്തിനു വിധേയമാകുന്നു.
ലവച്ചാറയിൽ പൊതുവേ സുഖകരമായ കാലാവസ്ഥയാണ് അനുഭവപ്പെടാറുള്ളത്. ഫെബ്രുവരിയിൽ 26.8 ഡിഗ്രി സെൽഷ്യസ് (80.2 ° F), ജൂണിൽ 36.1 ° C (97.0 ° F) എന്നിങ്ങനെയാണ് ശരാശരി താപനില. വർഷം മുഴുവനും ഈർപ്പം കൂടുതലായ ഇവിടെ പലപ്പോഴും മഴക്കാലം അനുഭവപ്പെടുകയും മറ്റു ചിലപ്പോൾ ചുഴലിക്കാറ്റുകളും അനുഭവപ്പെടുന്നു.
ജൈവവൈവിധ്യം
ലവച്ചാരയിലെ ജൈവവൈവിധ്യത്തിൽ 460 തരം സസ്യ ജീവിവർഗ്ഗങ്ങളുണ്ട്. ഇതിൽ 167 സ്പീഷീസ് സസ്യങ്ങൾ, 4 ഉഭയജീവികൾ, 6 ഉരഗജീവികൾ, 246 തരം പക്ഷികൾ, 20 സസ്തനജീവികൾ, 17 തരം പ്രാണി വർഗ്ഗങ്ങൾ എന്നിവ ഉൾപ്പെടുന്നു. ഇതിൽ ഗുരുതരമായ വംശനാശഭീഷണിയുള്ള വെസ്റ്റേൺ ഹൂലോക്ക് ഗിബ്ബണുകളിൽ 62 എണ്ണം മാത്രമാണ് ഇവിടെ അധിവസിക്കുന്നത്.
സസ്യങ്ങൾ
ഒരു സമ്മിശ്ര വനമാണ് ലവച്ചാറയിലുള്ളത്. സാധാരണയായി അടിവനങ്ങളിൽ നിത്യഹരിത സസ്യങ്ങളായ ഓക്ക് (ക്വെർകസ്), സൈസീജിയം, കുമ്പിൾ (ജിമെലീന), പുന്ന (ദില്ലേനിയ), ഉന്നം (ഗ്രേവിയ), ഫൈക്കസ് എന്നിവ ഉൾപ്പെടുന്നു. മേൽവനങ്ങളിൽ പ്രധാനമായും തേക്ക് (ടെക്റ്റോണ), ആർട്ടോകാർപസ് ചാപ്ലാഷ, ചീനി (ടെട്രാമെലസ്), ഹോപ്പിയ ഒഡോറാറ്റ തുടങ്ങിയ ഇലപൊഴിക്കും മരങ്ങളും ചന്ദനവേമ്പ് ( ടൂണ സിലിയാറ്റ), പിഗെനം തുടങ്ങിയ സസ്യങ്ങളും കാണപ്പെടുന്നു.
1920 കളിൽ യഥാർത്ഥ തനത് സമ്മിശ്ര ഉഷ്ണമേഖലാ സസ്യവനം നീക്കം ചെയ്യപ്പെടുകയോ മാറ്റി സ്ഥാപിക്കുകയോ ചെയ്തു. ഇപ്പോൾ ഭൂരിഭാഗവും ദ്വിതീയ വന മാണെങ്കിലും പ്രാഥമിക വനങ്ങളുടെ ചെറു അവശേഷിപ്പുകൾ നിലനിൽക്കുന്നുണ്ട്. അടിവനങ്ങളിൽ  ജായ് ബൻഷ് ഇനത്തിലുള്ള (ബംബുസാ ബർമാണിക്ക) മുളകളും മുളി ബാൻഷും (മെലോക്കാന ബക്കീഫെറ), കൂടാതെ പലയിനം പന്നൽച്ചെടികളും മറ്റു അധിസസ്യങ്ങളും വളരുന്നു.
2010 ൽ 123 വർഗ്ഗങ്ങളിലെ 60 കുടുംബങ്ങളിലുള്ള 159 ഇനം സസ്യങ്ങളെക്കുറിച്ച് പഠനം നടത്തിയിരുന്നു. ഇതിൽ 78 ഇനം മരങ്ങൾ, 14 ഇനം കുറ്റിച്ചെടികൾ, 42 ഇനം ഔഷധ സസ്യങ്ങൾ, 25 ഇനം വള്ളിച്ചെടികൾ എന്നിവ ഉൾപ്പെടുന്നു. ഫൈക്കസ് (അത്തി മരം) സൈസീജിയം (ബുഷ് ചെറികൾ), ഓരോന്നും 7 സ്പീഷീസുകളുള്ളവ, ഏറ്റവും വൈവിധ്യപൂർവമുള്ള വംശമായിരുന്നു. മറ്റു പ്രധാന വർഗ്ഗങ്ങൾ, നീർമരുത് (ടെർമിനലിയ), കാച്ചിലുകൾ (ഡയോസ്കോറിയ), ആർട്ടോകാർപസ്, ചൂരലുകൾ (കലാമസ്), കുരുമുളകുവള്ളി, ചിറ്റരത്ത (ആൽപൈനിയ) കുർക്കുമ എന്നിവയാണ്.
മുള്ളുവേങ്ങ (ബ്രിഡെലിയ റെറ്റൂസ), മുള്ളിലവ് (സാൻതോക്സിലം റെഷ്ട), ഏഴിലംപാല (അൽസ്റ്റോണിയ സ്ക്കോളാരിസ്), നെല്ലി (ഫില്ലന്തസ് ഇംബ്ലിക്ക), കണിക്കൊന്ന (കാസ്സിയ ഫിസ്റ്റുല), ഒറെക്സൈലം ഇൻഡിക്കം, സെമോകാർപസ് അനാക്കാർഡിയം, കാട്ടുകലശം (ഗരുഗ പിന്നാറ്റ) എന്നിവയാണ് വംശനാശ ഭീഷണി നേരിടുന്ന മറ്റു സസ്യവർഗ്ഗങ്ങൾ.
ആട്ടുണൈറ്റ്
കാൽസിയം, യുറേനിയം എന്നീ മൂലകങ്ങളുടെ ജലയോജിത ഫോസ്ഫേറ്റാണ് ആട്ടുണൈറ്റ്. Ca (UO2)2. (PO4)2 (H2O)10-12. ഫ്രാൻസിലെ ആട്ടൂൺ പ്രദേശത്ത് ഇതു ധാരാളമായി കണ്ടുവരുന്നു എന്നതാണ് ആട്ടുണൈറ്റ് എന്ന പേരിനു നിദാനം.
ലവച്ചാരാ ദേശീയോദ്യാനം
അവലംബം
വർഗ്ഗം:ബംഗ്ലാദേശിലെ ദേശീയോദ്യാനങ്ങൾ
ആട്ടുണൈറ്റ്
പരൽരൂപങ്ങൾ
ദ്വിചതുഷ്കോണീയ പ്രിസങ്ങളോ പിരമിഡുകളോ ആയ രൂപമാണ് ഇതിന്റെ പരലുകൾക്കുള്ളത്. വ്യക്തമായ വിദളനവും കാചാഭദ്യുതിയുമുണ്ട്. പവിഴംപോലെ തിളങ്ങുന്നു. പരലുകളിൽ മഞ്ഞനിറമുള്ള തന്തുക്കൾ കാണാം. പൊതുവേ ചെറുനാരങ്ങയുടെമഞ്ഞ മുതൽ ഇളം പച്ചവരെയുള്ള നിറങ്ങളാണുള്ളത്; അൾട്രാ വയലറ്റ് രശ്മികൾ തട്ടുമ്പോൾ പച്ചകലർന്ന മഞ്ഞനിറത്തിൽ പ്രതിദീപ്തമാവുന്നു. കാഠിന്യം 2-2.5; ആ.ഘ. 3.1-3.2. ഘടനയിൽ വലുതായ വ്യതിയാനം കാണുന്നില്ലെങ്കിലും കാൽസിയത്തിന്റെ സ്ഥാനത്ത് അല്പം ബേറിയമോ മഗ്നീഷ്യമോ കലർന്നിരിക്കാം. ചൂടാക്കുമ്പോൾ ജലാംശം ക്രമേണ കുറയുന്നു; 800Cൽ ജലാംശം പൂർണമായും നഷ്ടപ്പെടും. എന്നാൽ ആട്ടുണൈറ്റിനു ജലവിയോജനംകൊണ്ട് ഘടനയിൽ അസ്ഥായിത്വമുണ്ടാകുന്നില്ല. എളുപ്പത്തിൽ ഉരുകുന്നു. അമ്ലങ്ങളിൽ ലയിക്കുന്നു. ചതുഷ്കോണീയമായ ആധാരതലവും, അൾട്രാവയലറ്റ് രശ്മികളുമായുള്ള പ്രതിദീപ്തി സ്വഭാവവും ആട്ടുണൈറ്റിന്റെ സവിശേഷതകളാണ്.
ഉപഖനിജം
യുറേനിയത്തിന്റെ അയിരായി ഉപയോഗിച്ചുവരുന്ന ഈ ധാതു പ്രകൃതിയിൽ യുറേനിനൈറ്റ് തുടങ്ങിയ മറ്റയിരുകളുടെ ഓക്സിഡേഷൻ (oxidation) മൂലമാണുണ്ടാകുന്നത്. ഓക്സിഡൈസേഷന്റെയും അപക്ഷയ(weathering)ത്തിന്റെയും മേഖലകളിൽ ഒരു ഉപഖനിജമെന്ന നിലയിൽ അവസ്ഥിതമായിക്കാണുന്നു. ഫ്രാൻസ്, പോർച്ചുഗൽ, ജർമനി, ഇംഗ്ലണ്ട്, കോംഗോ തുടങ്ങിയ രാജ്യങ്ങളിലാണ് അധികമായുള്ളത്.
ജി. എച്ച്. എസ്. പാക്കം
ചരിത്രം
കേരള സംസ്ഥാനം നിലവിൽവരുന്നതിന് കൃത്യം ഒരു വർഷം മുമ്പാണ് നാട്ടുകാരുടെ ശ്രമഫലമായി കൂക്കൾ രാഘവൻനായരുടെ നേതൃത്വത്തിൽ പാക്കത്ത് ഒരു വിദ്യാലയം സ്ഥാപിതമാകുന്നത്. കാസർഗോഡ് ജില്ല,ഹോസ്ദുർഗ് താലൂക്ക്,പള്ളിക്കരപഞ്ചായത്തിലെ പനയാൽ വില്ലേജിൽപ്പെട്ട ഈ വിദ്യാലയം പള്ളിക്കര - പെരിയ റോഡിനോരം  ചേർന്ന് കണ്ണംവയൽ എന്ന സ്ഥലത്താണ് സ്ഥിതിചെയ്യുന്നത്. പെരിയാറോഡ് ജംഗ്ഷനിൽനിന്ന് ഏകദേശം രണ്ടരകിലോമീറ്റർ കിഴക്ക് മാറിയാണ് ഈ വിദ്യാലയം നിലകൊള്ളുന്നത്. 1955ൽ ഒരോലഷെഡ്ഡിലാണ് ഈ സ്ക്കൂൾ പ്രവർത്തനം ആരംഭിച്ചത്. ആദ്യ വെക്കേഷൻകാലത്ത് കാറ്റിൽ തകർന്നുപോയ സ്ക്കൂൾ പാക്കം കണ്ണംവയൽ അമ്പലത്തിന്റെ കലവറയിലേക്കു മാറി. തൊട്ടടുത്ത് ഓലയും പുല്ലുംകൊണ്ട് ഒന്നും രണ്ടും ക്ലാസ് മുറികൾ നിർമ്മിച്ചു. 1960ൽ കൂക്കൾ കുഞ്ഞമ്പുനായരുടെ വാടകകെട്ടിടത്തിൽ upക്ലാസുകൾ ആരംഭിച്ചു. അപ്പോഴും എല്ലാക്ലാസുകളും നടത്താൻ ആ കെട്ടിടം മതിയായില്ല. 1963ൽ ശ്രീ.കെ .ചന്ദ്രശേഖരൻ കേരളത്തിന്റെ നിയമകാര്യമന്ത്രിയായ അവസരത്തിലാണ് പാക്കം ഗവൺമെന്റ് ഹൈസ്ക്കൂളിലെ പ്രധാന കെട്ടിടം - പാക്കം ഗവൺമെന്റ് യു.പി സ്ക്കൂളിന് വേണ്ടി - ഉദ്ഘാടനം ചെയ്യപ്പെട്ടത്. അന്നുമുതൽ ഈ പ്രദേശത്തിന്റെ അക്ഷരവെളിച്ചമായി തീർന്ന ഈ വിദ്യാലയം 1990ൽ ഹൈസ്ക്കൂളായി ഉയർത്തപ്പെട്ടു. പള്ളിക്കര പഞ്ചായത്തിലുള്ള ഹൈസ്ക്കൂളുകളിൽവച്ച് ഉയർന്ന പഠന നിലവാരവും മികച്ച വിജയശതമാനവും തുടർച്ചയായി നേടുവാൻ ഈ വിദ്യാലയത്തിനു കഴിയുന്നുണ്ട്.
ഭൗതികസൗകര്യങ്ങൾ
3.11 ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 11 കെട്ടിടങ്ങളിലായി 21 ക്ലാസ് മുറികളുമുണ്ട്. വിശാലമായ ഒരു കളിസ്ഥലം വിദ്യാലയത്തിനുണ്ട്.
ഹൈസ്കൂളിന് സുസ‍ജ്ജമായ കമ്പ്യൂട്ടർ ലാബുണ്ട്. 18 കമ്പ്യൂട്ടറുകളും രണ്ട് LCD പ്രോദക്റ്ററുകളും ഉണ്ട്. ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാൺ.
മാനേജ്മെന്റ്
സർക്കാര് വിദ്യാലയം
മുൻ സാരഥികൾ
സ്കൂളിന്റെ മുൻ പ്രധാനാദ്ധ്യാപകർ.
നേട്ടങ്ങൾ
ഗവ. എച്ച്. എസ്. പാക്കം. നേട്ടങ്ങൾകാണാൻ ഇവിടെ ക്ലിക്ക് ചെയ്യുക
വഴികാട്ടി
വർഗ്ഗം:കാസർഗോഡ് ജില്ലയിലെ വിദ്യാലയങ്ങൾ
പാലക്കാട് ലോക്‌സഭാ നിയോജകമണ്ഡലം
പാലക്കാട്‌ ജില്ലയിലെ മണ്ഡലങ്ങൾ
പാലക്കാട് ജില്ലയിലെ പട്ടാമ്പി, ഷൊർണൂർ, ഒറ്റപ്പാലം‍, കോങ്ങാട്, മണ്ണാർക്കാട്‍, മലമ്പുഴ‍, പാലക്കാട് എന്നീ നിയമസഭാമണ്ഡലങ്ങൾ ഉൾക്കൊള്ളുന്നതാണ്‌ പാലക്കാട് ലോകസഭാ നിയോജകമണ്ഡലം.
അവലംബം
വർഗ്ഗം:കേരളത്തിലെ ലോകസഭാമണ്ഡലങ്ങൾ
ഫ്ലാഗ്സ്റ്റാഫ്
ഫ്ലാഗ്സ്റ്റാഫ്, അമേരിക്കൻ ഐക്യനാടുകളുടെ തെക്കു പടിഞ്ഞാറൻ മേഖലയിൽ, വടക്കൻ അരിസോണ യിലെ കൊക്കോനിനോ കൌണ്ടി യിലുൾപ്പെട്ട ഒരു നഗരമാണ്. 2015 ൽ കണക്കു കൂട്ടിയതുപ്രകാരം ഈ നഗരത്തിലെ ജനസംഖ്യ 70,320 ആയിരുന്നു. ഫ്ലാഗ്സ്റ്റാഫ് കംബൈൻഡ് മെട്രോപോളിറ്റൻ പ്രദേശത്തെ മൊത്തം ജനസംഖ്യ 139,097 ആണ്. 1876 ജൂലൈ 4 ന് അമേരിക്കൻ ഐക്യനാടുകളിലെ നൂറാം വാർഷികാഘോഷവേളയിൽ “സെക്കൻറ് ബോസ്റ്റൺ പാർട്ടി” എന്നറിയപ്പെട്ട സ്‌കൗട്ട് സംഘം സ്ഥാപിച്ച ഒരു പൈൻ പതാകയുടെ പേരാണ് ഈ നഗരത്തിന് നൽകിയിരിക്കുന്നത്. അമേരിക്കൻ ഐക്യനാടുകളിലെ ബൃഹത്തായ പോണ്ടെറോസ പൈൻ മരക്കാടുകളുടെ പടിഞ്ഞാറൻ ഭാഗത്തിനു സമാന്തരമായി  കൊളറാഡോ പീഠഭൂമിയുടെ തെക്കുപടിഞ്ഞാറൻ വരമ്പിനു സമീപത്താണ് ഫ്ലാഗ്സ്റ്റാഫ്  നഗരം സ്ഥിതിചെയ്യുന്നത്. അരിസോണ സംസ്ഥാനത്തെ ഏറ്റവും ഉയരം കൂടിയ പർവതനിരയായ സാൻ ഫ്രാൻസിസ്കോ കൊടുമുടികളുടെ തൊട്ടു തെക്കുഭാഗത്തായി മൗണ്ട് എൽഡനു പാർശ്വസ്ഥമായാണ് ഫ്ലാഗ്സ്റ്റാഫ് സ്ഥിതി ചെയ്യുന്നത്. 12,633 അടി (3,851 മീറ്റർ) ഉയരമുള്ളതും അരിസോണയിലെ ഏറ്റവും ഉയർന്ന ഭാഗവുമായ ഹംഫ്രീസ് കൊടുമുടി ഫ്ലാഗ്സ്റ്റാഫിന് ഏകദേശം 10 മൈൽ (16 കിലോമീറ്റർ) വടക്കായി കച്ചിന പീക്ക്സ് വന്യതയിലാണ് നിലനിൽക്കുന്നത്. ഫ്ലാഗ്സ്റ്റാഫ് നഗരത്തിൻറെ ആദ്യകാല സമ്പദ് വ്യവസ്ഥ മര ഉരുപ്പടികൾ, റെയിൽറോഡ്, മേച്ചിൽപ്പുറ വ്യവസായങ്ങൾ എന്നിവയെ അടിസ്ഥാനമാക്കിയായിരുന്നു. ഇന്ന്, നെസിൽ പുരിന പെറ്റ്കെയർ പോലുള്ള കമ്പനികളുടെ ഒരു പ്രധാന വിതരണ കേന്ദ്രമായും ലോവെൽ ഒബ്സർവേറ്ററി, ദി യുഎസ് നേവൽ ഒബ്സെർവേറ്ററി, യു.എസ്. ജിയോളജിക്കൽ സർവേ ഫ്ലാഗ്സ്റ്റാഫ് സ്റ്റേഷൻ, വടക്കൻ അരിസോണ യൂണിവേഴ്സിറ്റി എന്നിവയുടെ കേന്ദ്രസ്ഥാനമായും നിലനിൽക്കുന്നു.
ചരിത്രം
നഗരത്തിൻറ നാമകരണത്തെക്കുറിച്ച് കഥകളും നിലനിൽക്കുന്നുണ്ട്. 19-ആം നൂറ്റാണ്ടിൻറെ മധ്യത്തിലും അവസാനത്തിലും അനേകം സർവേയർമാരും ഖനിജാന്വേഷകരും നിക്ഷേപകരും ഈ വഴി സഞ്ചരിച്ചിരുന്നു. അവർ ഒരു ഉയരമുള്ള പൈൻമരം വെട്ടിയൊരുക്കി അമേരിക്കൻ പതാക അതിൽ പാറിപ്പറക്കാൻ അനുവദിക്കുകയും ഏകദേശം 20 വർഷക്കാലം അതുവഴി സഞ്ചരിച്ച പലരും ഈ രീതി പിന്തുടരുകയും ചെയ്തു. ഈ പതാക ഉയർന്നുനിന്നിരുന്നതിനു ചുറ്റുപാടുമുള്ള പ്രദേശം കാലക്രമേണ ഫ്ലാഗ്സ്റ്റാഫ് എന്നറിയപ്പെടുകയും ചെയ്തു. 1876 ൽ തോമസ് എഫ്. മക്മിലൻ എന്ന വ്യക്തി മാർസ് ഹില്ലിൻറെ അടിവാരത്തിൽ നഗരത്തിനു പടിഞ്ഞാറുവശത്തായി ഒരു ക്യാബിൻ നിർമ്മിച്ചതോടെയാണ് ഈ പ്രദേശത്തെ ആദ്യ സ്ഥിരകുടിയേറ്റകേന്ദ്രം സ്ഥാപിക്കപ്പെട്ടത്. ആദ്യകാലത്തെ സമ്പദ് വ്യവസ്ഥയെ താങ്ങിനിറുത്തിയിരുന്നത് മരവ്യവസായം, കന്നുകാലി വളർത്തൽ എന്നിവയായിരുന്നു. 1886 ൽ അൽബുക്കർക്കും ഐക്യനാടുകളുടെ പടിഞ്ഞാറൻ തീരവും ബന്ധിപ്പിക്കുന്നതിനിയിലുള്ള റെയിൽറോഡിലെ വലിയ നഗരമായി ഫ്ലാഗസ്റ്റാഫ് വളർന്നിരുന്നു. പത്രപ്രവർത്തകനായ ഷാർലറ്റ് ഹാൾ ഉദ്ദേശം 1900 ലെ ഒരു ഡയറിയിൽ കുറിച്ചതുപ്രകാരം അക്കാലത്ത് ഈ നഗരത്തിൽ നിലനിന്നരുന്ന ഭവനങ്ങൾ ഒരു മൂന്നാംകിട മൈനിംഗ് ക്യാമ്പിലേതിനുസമമായിരുന്നുവെന്നാണ്. മലിനവായുവും ലഭ്യമായ സാധനങ്ങളുടെ താങ്ങാനാവത്ത വിലയാലും നഗരജീവിതം അത്ര സുഖപൂർ‌ണ്ണമായിരുന്നില്ല. 1894-ൽ മസാച്ചുസെറ്റ്സ് ജ്യോതിശാസ്ത്രജ്ഞനായിരുന്ന പെർസിവൽ ലോവെൽ ഒരു പുതിയ നിരീക്ഷണശാലയ്ക്ക് അനുയോജ്യമായ ഒരു സ്ഥലം കണ്ടെത്തുന്നതിനായി ഏ. ഇ. ഡഗ്ലസസ് എന്ന വ്യക്തിയെ ഏർപ്പാടാക്കിയിരുന്നു. ഫ്ലാഗ്സ്റ്റാഫ് പോലെ ഉയർന്ന പ്രദേശം അനുയോജ്യമായ സ്ഥലമായി അദ്ദേഹം വിശേഷിപ്പിച്ചു. രണ്ടു വർഷത്തിനു ശേഷം, ലോവെൽ ഓർഡർ ചെയ്തു നിർമ്മിച്ച 24 ഇഞ്ച് (610 മില്ലീമീറ്റർ) ക്ലാർക് ടെലിസ്കോപ്പ് ഇവിടെ സ്ഥാപിക്കപ്പെട്ടുയ 1930 ൽ ഈ നിരീക്ഷണകേന്ദ്രത്തിലെ ഒരു ദൂരദർശിനികളിലൊന്നുപയോഗിച്ച് പ്ലാട്ടോ ഗ്രഹത്തെ കണ്ടെത്തിയിരുന്നു. 1955 ൽ യു.എസ്. നേവൽ ഒബ്സർവേറ്ററി ഈ പ്രദേശത്തെ വർദ്ധിച്ചുവരുന്ന ജ്യോതിശാസ്ത്ര സാന്നിദ്ധ്യത്തിൽ താത്പര്യം പ്രകടിപ്പിക്കുകയും യുണൈറ്റഡ് സ്റ്റേറ്റ്സ് നേവൽ ഒബ്സർവേറ്ററി ഫ്ലാഗ്സ്റ്റേഷനിൽ സ്ഥാപിക്കുകയും 1978 ൽ പ്ലൂട്ടോയടെ ഉപഗ്രഹമായ ചാരോൺ ഇവിടനിന്നു നിരീക്ഷിച്ചു കണ്ടെത്തുകയും ചെയ്തു.
അവലംബം
വർഗ്ഗം:അമേരിക്കൻ ഐക്യനാടുകളിലെ സർവ്വകലാശാലാ പട്ടണങ്ങൾ
പെപ് ഗ്വാർഡിയോള
കളിക്കാരൻ എന്ന നിലയിൽ നിന്ന് വിരമിച്ച ശേഷം ഗ്വാർഡിയോള എഫ്. സി. ബാഴ്സലോണ ബി ടീമിന്റെ പരിശീലകനായി ചുമതലയേറ്റു. 2008 മെയ് 8ന് എഫ്. സി. ബാഴ്സലോണ പ്രസിഡന്റ് ജൊവാൻ ലാപോർട്ട പെപ് ഗ്വാർഡിയോള ഫ്രാങ്ക് റൈക്കാർഡിന്റെ പിൻഗാമിയായി ബാഴ്സലോണ മുൻനിര ടീമിന്റെ പരിശീലകനാകുമെന്ന് പ്രഖ്യാപിച്ചു. ജൂൺ എട്ടിന് ഗ്വാർഡിയോള കരാറിൽ ഒപ്പുവെച്ചു. പരിശീലകനെന്ന നിലയിൽ ആദ്യത്തെ സീസണിൽ തന്നെ ലാ ലിഗാ, കോപ ഡെൽ റേ, ചാമ്പ്യൻസ് ലീഗ് എന്നിവ നേടിക്കൊടുത്ത്, ഒരു ട്രെബിൾ സ്വന്തമാക്കുന്ന ആദ്യ സ്പാനിഷ് ക്ലബ്ബെന്ന നിലയിലേക്ക് ബാഴ്സയെ പെപ് ഗ്വാർഡിയോള ഉയർത്തി. ഇതോടെ യുവേഫ ചാമ്പ്യൻസ് ലീഗ് വിജയിക്കുന്ന ഏറ്റവും പ്രായം കുറഞ്ഞ പരിശീലകനെന്ന ബഹുമതി ഗ്വാർഡിയോള നേടി. തുടർന്നുള്ള സീസണിൽ സൂപ്പർ കോപ ഡി എസ്പാന, യുവേഫ സൂപ്പർ കപ്പ്, ഫിഫ ക്ലബ്ബ് വേൾഡ് കപ്പ് എന്നിവയും നേടി, ഒരു സെക്സ്റ്റപ്പിൾ തികക്കുന്ന ലോകത്തെ ആദ്യ ക്ലബ്ബായി ബാഴ്സ മാറി.
2011 സെപ്റ്റംബർ 8ന് കറ്റാലൻ പാർലമെന്റ് ഗ്വാർഡിയോളക്ക് പരമോന്നത ബഹുമതിയായ സ്വർണ്ണമെഡൽ സമ്മാനിച്ചു. 2012 ജനുവരിയിൽ 42% വോട്ടുകൾ നേടി പുരുഷന്മാരുടെ ഫുട്ബോൾ ടീമിനുള്ള ഫിഫ വേൾഡ് കോച്ച് ഓഫ് ദ ഇയർ അവാർഡ് സ്വന്തമാക്കി. 16% വോട്ട് നേടിയ മാഞ്ചസ്റ്റർ കോച്ച് അലെക്സ് ഫെർഗൂസനെയും 12% വോട്ട് നേടിയ റയൽ മാഡ്രിഡ് കോച്ച് ജോസ് മൗറീഞ്യോയെയും പിന്തള്ളിയായിരുന്നു പെപിന്റ ഈ നേട്ടം. 2012 ജൂൺ 30ന് പെപ് ഗ്വാർഡിയോള ബാഴ്സലോണയുടെ പരിശീലക സ്ഥാനത്ത് നിന്ന് വിരമിച്ചു. നാല് വർഷം കൊണ്ട് 14 കിരീടങ്ങൾ നേടിക്കൊടുത്ത ശേഷമായിരുന്നു ഈ വിരമിക്കൽ. അപ്പോഴത്തെ ബി ടീം പരിശീലകനായ ടിറ്റോ വിലാനോവയാണ് നിലവിലെ ബാഴ്സാ പരിശീലകൻ.
അന്താരാഷ്ട്രതലം
അന്താരാഷ്ട്രതലത്തിലെ ഗ്വാർഡിയോളയുടെ പ്രകടനം:
പുറംകണ്ണികൾ
വർഗ്ഗം:സ്പാനിഷ് ഫുട്ബോൾ കളിക്കാർ വർഗ്ഗം:1971-ൽ ജനിച്ചവർ
മീൻ‌കുന്ന് കടപ്പുറം
thumb കണ്ണൂർ ജില്ലയിലെ മനോഹരമായ ഒരു കടൽത്തീരമാണ് മീൻ‌കുന്ന് കടപ്പുറം. ഒരു പ്രധാന വിനോദസഞ്ചാരകേന്ദ്രമാണ്‌. കണ്ണൂർ ജില്ലാ ആസ്ഥാനത്തുനിന്നും 10 കിലോമീറ്റർ അകലെ അഴീക്കോട് ഗ്രാമത്തിലാണ് ഈ കടൽത്തീരം. കണ്ണൂർ പട്ടണത്തിൽ നിന്ന് 2 കിലോമീറ്റർ അകലെയുള്ള പയ്യമ്പലം ബീച്ചിന്റെ ഭാഗമാണ് മീൻ‌കുന്ന് ബീച്ച്.
പേരിനു പിന്നിൽ
മീൻ, കുന്ന് എന്നീ മലയാള പദങ്ങൾ ചേർന്നാണ് മീൻ‌കുന്ന് എന്ന പേര് ഉണ്ടായത്.
എത്തിച്ചേരാൻ
മീൻകുന്ന് കടപ്പുറത്ത് നിന്ന് 12 കിലോമീറ്റർ ദൂരത്തുള്ള കണ്ണൂർ റയിൽവേ സ്റ്റേഷനിൽ നിന്നോ അഞ്ച് കിലോമീറ്റർ ദൂരത്തുള്ള ചിറയ്ക്കൽ റെയിൽവേ സ്റ്റേഷനിൽ നിന്നോ ഇങ്ങോട്ട് ഓട്ടോറിക്ഷ വഴി എത്തിച്ചേരാവുന്നതാണ്. ഏകദേശം 30km ദൂരെയുള്ള കണ്ണൂർ അന്താരാഷ്ട്ര വിമാനത്താവളമാണ് ഏറ്റവും അടുത്ത വിമാനത്താവളം.
ഇതും കാണുക
വർഗ്ഗം:കേരളത്തിലെ കടൽത്തീരങ്ങൾ വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
എസ്.പി. പിള്ള
മലയാളചലച്ചിത്ര രംഗത്തെ ആദ്യകാല ഹാസ്യനടൻമാരിൽ ഒരാളാണു '''എസ്.പി. പിള്ള'''.
ജീവിത രേഖ
ഹരിപ്പാട് മുട്ടത്ത് പോലീസ്‌ കോൺസ്റ്റബിൽ ശങ്കരപ്പിള്ളയുടെ മകനായി 1913 ൽ ജനനം. പങ്കജാക്ഷൻ (പങ്കൻ) എന്നായിരുന്നു പേര്‌. മാതാപിതാക്കൾ ചെറുപ്പത്തിലെ മരണമടഞ്ഞതിനാൽ കാര്യമായ വിദ്യാഭ്യാസം ലഭിച്ചില്ല. നാടകത്തിൽ പകരക്കാരനായുള്ള ആദ്യ അഭിനയം ശ്രദ്ധ നേടിയതിനെ തുടർന്ന് സ്ഥിരം നടനായി. അപ്പൻ തമ്പുരാന്റെ ഭൂതരായർ ആയിരുന്നു ആദ്യ ചലച്ചിത്രം. പക്ഷേ അതു വെളിയിൽ വന്നില്ല. സി. മാധവൻ പിള്ളയുടെ ജ്ഞാനാംബിക (1940) ആണ്‌ ആദ്യം പുറത്തിറങ്ങിയ ചിത്രം. 1950-ൽ വി.വി. കൃഷ്ണയ്യർ (കെ & കെ പ്രൊഡക്ഷൻസ്‌) സംവിധാനം ചെയ്ത നല്ലതങ്കയിലെ അഭിനയം നല്ലൊരു ഹാസ്യനടനെ മലയാളത്തിനു നൽകി. തിക്കുറിശ്ശി, ടി.എൻ. ഗോപിനാഥൻ നായർ എന്നിവരും ചേർന്നു കലാകേന്ദ്രം തുടങ്ങി. ഏറ്റുമാനൂർ ദേവന്റെ വലിയ ഭക്തനായിരുന്നു. ക്ഷേത്രത്തിനു സമീപമായിരുന്നു താമസം. 1985 ജൂൺ 12 ന്‌ 72-ആം വയസ്സിൽ അദ്ദേഹം അന്തരിച്ചു. പ്രമുഖ ചലച്ചിത്ര-സീരിയൽ നടി മഞ്ജു പിള്ള ഇദ്ദേഹത്തിന്റെ പേരമകളാണ്.
പ്രധാന ചിത്രങ്ങൾ
ചെമ്മീനിലെ അച്ചാ കുഞ്ഞും ഉദയയുടെ വടക്കൻ പാട്ടു ചിത്രങ്ങളിലെ പാണനാരും വളരെ പ്രസിദ്ധം .ടാക്സി ഡ്രൈവരിലെ അഭിനയത്തിനു മികച്ച സഹനടനുള്ള സംസ്ഥാന അവാർഡ്‌ ലഭിച്ചു (1977).
ബാഹ്യലിങ്ക്‌
വർഗ്ഗം:1913-ൽ ജനിച്ചവർ വർഗ്ഗം:1985-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ജൂൺ 12-ന് മരിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:മലയാള ഹാസ്യനടന്മാർ
അറ
കെട്ടിടത്തിൽ ചുമരുകൊണ്ട് വേർതിരിച്ചിട്ടുള്ള ഭാഗമാണ് അറ. നെല്ലും മറ്റും സൂക്ഷിക്കാൻ മരപ്പലകകൾ നിരത്തി പണിതുണ്ടാക്കുന്ന നിരകൾകൊണ്ട് വേർതിരിച്ചിട്ടുള്ള മുറിക്കും സാധാരണ അറ എന്നു പറയാറുണ്ട്. മുറി എന്ന അർഥത്തിൽ അതിന്റെ വിവിധോപയോഗങ്ങൾ അനുസരിച്ച് ഉറക്കറ, ഓവറ, കലവറ, കല്ലറ, നിലവറ, മണിയറ, പള്ളിയറ എന്നിങ്ങനെ പലപേരുകൾ ഉപയോഗിക്കാറുണ്ട്. ഇതിൽ നിലവറ എന്നത് നെല്ലറകളുടെ കീഴിൽ ഏറിയ പങ്കും നിലനിരപ്പിനു താഴെ നിർമ്മിക്കുന്ന മുറിയെയാണ് സൂചിപ്പിക്കുന്നത്. പാശ്ചാത്യരുടെ സെല്ലാറിനു (Cellar) തുല്യമാണിത്.
തടി മാത്രം ഉപയോഗിച്ച് വീടുണ്ടാക്കിയിരുന്ന കാലത്ത് അറ വീടിനോടു ചേർത്തു വീടിന്റെ പ്രധാനഭാഗമായിത്തന്നെ നിർമിച്ചിരുന്നു. പുതിയ രീതിയിലുള്ള ഭവനനിർമ്മാണം തുടങ്ങിയപ്പോൾ അറ തടികൊണ്ട് പ്രത്യേകമായി ഉണ്ടാക്കി സിമന്റ് തൂണുകളിലോ തടികൊണ്ടുതന്നെയുള്ള തൂണുകളിലോ സ്ഥാപിക്കുന്നരീതി നടപ്പിലായി. പല ഭാഗങ്ങളായി ഇളക്കി മാറ്റാവുന്നതരത്തിലാണ് ഇതിന്റെ നിർമിതി. ശീതോഷ്ണസ്ഥിതിയുടെ വ്യത്യാസംകൊണ്ട് ധാന്യങ്ങൾ കേടുവരാതെയിരിക്കാനാണ് തടികൊണ്ടുതന്നെ അറ നിർമ്മിക്കുന്നത്. നെല്ലും മറ്റും അറയിൽ സംഭരിക്കുന്നതിനു മുൻപ് പൂജ കഴിക്കുന്ന സമ്പ്രദായം ഹിന്ദുക്കളുടെ ഇടയിലുണ്ട്. അറ മിക്കവാറും ഇന്നു ഗ്രാമപ്രദേശങ്ങളിൽ മാത്രമേ കാണപ്പെടുന്നുള്ളു.
അലമാരി, പെട്ടി, മേശ മുതലായവയുടെ അകത്തു തടികൊണ്ടു വേർതിരിച്ചിട്ടുള്ള ഭാഗത്തിനും അറ എന്നുതന്നെയാണ് പറയുന്നത്. ദേവതയെ പ്രതിഷ്ഠിച്ചിട്ടുള്ള ചെറിയ മുറി എന്ന അർഥത്തിലും അറ എന്ന വാക്ക് ഉപയോഗിക്കാറുണ്ട്.
വർഗ്ഗം:വീട്
കള്ളിക്കാട് ഗ്രാമപഞ്ചായത്ത്
തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ ഒരു ഗ്രാമപഞ്ചായത്താണ് കള്ളിക്കാട്. പെരുങ്കടവിള ബ്ലോക്ക് പഞ്ചായത്തിന്റെ ഭാഗമാണിത്.
ദേശചരിത്രം
വനാന്തരങ്ങളാൽ ചുറ്റപെട്ടുകിടന്ന കള്ളിക്കാട് ഗ്രാമം ഒരു കാർഷിക മേഖലയായിരുന്നു. അമ്പൂരി പഞ്ചായത്ത് നിലവിൽ വരുന്നതുവരെ, അഗസ്ത്യാർകൂടം കള്ളിക്കാട് പഞ്ചായത്തിന്റെ ഭാഗമായിരുന്നു. കാളിപാറ ക്ഷേത്രം,നെയ്യാർ ഡാം,തുറന്ന ജയിൽ മാൻ പാർക്ക്, സിംഹ പാർക്ക്,ചീങ്കണ്ണിപാർക്ക്,കാളിപാറ ലോകാബിക ക്ഷേത്രം,ശിവാന്ദആശ്രമം എന്നിവ ഇവിടെയാണ്
അവലംബം
വാർഡുകൾ 13
2007 ഐ.സി.സി. വേൾഡ് ട്വന്റി 20
ട്വന്റി 20 ക്രിക്കറ്റിലെ ആദ്യ ലോകകപ്പ് നടന്നത് 2007 സെപ്റ്റംബർ 11 മുതൽ സെപ്റ്റംബർ 24 വരെ ദക്ഷിണാഫ്രിക്കയിലാണ്. 13 ദിവസം നീണ്ടുനിന്ന പരമ്പരയിൽ ടെസ്റ്റ് പദവിയുള്ള 11 ടീമുകളും ടെസ്റ്റ് പദവിയില്ലാത്ത കെനിയയും സ്കോട്ട്‌ലണ്ടും ഉൾപ്പെടെ ആകെ 13 ടീമുകൾ പങ്കെടുത്തു. കലാശക്കളിയിൽ പാകിസ്താനെ തോൽപ്പിച്ച് ഇന്ത്യയാണ് ഈ പരമ്പരയിൽ ജേതാക്കളായത്.
നിയമങ്ങൾ
ഗ്രൂപ്പ് ഘട്ടത്തിലും സൂപ്പർ എട്ടിലും താഴെ പറയുന്ന രീതിയിലാണ് ടീമുകൾക്ക് പോയന്റ് നൽകുന്നത്:
ഓരോ ഗ്രൂപ്പിലേയും (ഗ്രൂപ്പ് ഘട്ടത്തിലും സൂപ്പർ എട്ടിലും) ടീമുകളുടെ റാങ്കുകൾ നിശ്ചയിക്കുന്നത് താഴെ പറയുന്ന രീതി അവലംബിച്ചുകൊണ്ടാണ്:
ഗ്രൂപ്പ് ഘട്ടം
പങ്കെടുത്ത 12 ടീമുകളെ മൂന്ന് ടീം വീതമുള്ള 4 ഗ്രൂപ്പുകളാക്കിത്തിരിച്ചു. 2007 മാർച്ച് 1 ന് ട്വന്റി 20 യിലെ റാങ്കിങ്ങ് അനുസരിച്ചാണ് ഗ്രൂപ്പുകൾ തീരുമാനിച്ചത്. ഓരോ ഗ്രൂപ്പിലേയും മുകളിലുള്ള രണ്ട് ടീമുകളാണ് അടുത്ത ഘട്ടത്തിലേക്ക് പ്രവേശിക്കുക.
നൽകിയിട്ടുള്ള എല്ലാ സമയവും ഔദ്യോഗിക ദക്ഷിണാഫ്രിക്കൻ സമയത്തിൽ (UTC+02:00)
ഗ്രൂപ്പ് എ
സീഡ് ചെയ്യപ്പെട്ട ടീം പുറത്താവുന്ന കാഴ്ച ഉണ്ടായത് ഗ്രൂപ്പ് A യിൽ മാത്രമാണ്. വെസ്റ്റ് ഇൻഡീസ് രണ്ട് മത്സരങ്ങളും തോറ്റ് പുറത്താവുകയായിരുന്നു. ക്രിസ് ഗെയ്‌ൽ 117 റണ്ണുകൾ നേടിയെങ്കിലും ദക്ഷിണാഫ്രിക്കയെ വിജയത്തിൽ നിന്നും തടയാൻ വെസ്റ്റ് ഇൻഡീസിനായില്ല. അതായിരുന്നു അവരുടെ ആദ്യ തോൽവി. രണ്ടാം മത്സരത്തിൽ അവർ ബംഗ്ലാദേശിനെതിരേയും തോറ്റ് ലോകകപ്പിൽ നിന്നും പുറത്തായി.
ഗ്രൂപ്പ് ബി
ലോകചാമ്പ്യന്മാരായ ഓസ്ട്രേലിയ സിംബാബ്‌വേക്കെതിരെ പരാജയപ്പെടുന്ന കാഴ്ച കണ്ടു കൊണ്ടാണ് ഗ്രൂപ്പ് ബിയിലെ മത്സരങ്ങൾ ആരംഭിച്ചത്. ബ്രെണ്ടൻ ടെയ്‌ലറുടെ 64* റണ്ണുകളാണ് ഒരു പന്ത് ബാക്കി നിൽക്കേ വിജയത്തിലെത്താൻ സിംബാബ്‌വേയെ പ്രാപ്തരാക്കിയത്.
ഗ്രൂപ്പ് സി
ആദ്യ മത്സരത്തിൽ കെനിയ ന്യൂസിലൻഡിനെതിരെ അന്താരാഷ്ട്ര ട്വന്റി 20 മത്സരത്തിലെ ഏറ്റവും കുറഞ്ഞ സ്കോറായ 73 ന് പുറത്താവുകയും 12.2 ഓവറുകളിൽ 9 വിക്കറ്റ് ബാക്കി നിൽക്കെ പരാജയപ്പെടുകയും ചെയ്തു. ശ്രീലങ്കയുമായി നടന്ന അടുത്ത മത്സരത്തിൽ ട്വന്റി 20 യിലെ ലോകറെക്കോർഡായ 260 റണ്ണുകൾ വഴങ്ങുകയും 88 റണ്ണുകൾക്ക് പുറത്താവുക വഴി 172 റണ്ണിന്റെ റെക്കോർഡ് തോൽവി സമ്പാദിക്കുകയും ചെയ്തു. അതോടെ അവർ ലോകകപ്പിൽ നിന്നും പുറത്തായി.
ഗ്രൂപ്പ് ഡി
ലോക ട്വന്റി 20 കണ്ട ആദ്യത്തെ ബൗൾ ഔട്ട്, ഗ്രൂപ്പ് ഡിയിലെ ഇന്ത്യയും പാകിസ്താനും തമ്മിൽ നടന്ന മത്സരത്തിലാണ് ഉണ്ടായത്. ആ മത്സരത്തിൽ ഇന്ത്യയുടെ ബൗളർമാർ 3-0 ന് പാകിസ്താനെ തോൽപ്പിച്ചു.
സൂപ്പർ എട്ട്
This tournament's Super Eight format was designed such that the top 2 seeds from each group was pre-decided at the start of the tournament. The actual performance of the team in the Group Stage played no role in determining if the team qualified into Super Eight Group E or F. For example, in Group C, though Sri Lanka finished with more points than New Zealand, for the purpose of the Super Eight groupings, New Zealand retained the group's top seed position (C1) while Sri Lanka retained the group's second seed position (C2).
In case a third-seeded team qualified ahead of the two top-seeded teams, it took on the seed of the eliminated team. This only happened in Group A, where Bangladesh (original seed A3) qualified ahead of West Indies (original seed A2) and therefore took on the A2 spot in Group F. The other seven top seeds qualified.
The eight teams were divided into two groups of four teams each. The two top teams from each Super Eight group qualified for the semi-finals.
അവലംബം
വർഗ്ഗം:ട്വന്റി 20 ലോകകപ്പുകൾ
മനസ്സ്
മനുഷ്യന്റെ ചിന്തകളേയോ, വീക്ഷണങ്ങളേയോ, ഓർമ്മകളേയോ, വികാരങ്ങളേയോ, ഭാവനകളേയോ ബൌദ്ധികപരമായും, ബോധപൂർവ്വമോ, അബോധപൂർവ്വമോ അവലംബമാക്കുന്നതിനു ഉപയോഗിക്കുന്നതിനെയാണ് മനസ്സ് എന്ന പറയുന്നത്. മസ്തിഷ്കത്തിലെ ദശലക്ഷക്കണക്കിനുള്ളനാഡീയബന്ധങ്ങളുടേയും അവയിലൂടെ സംക്രമണം ചെയ്യപ്പെടുന്ന നാഡീയപ്രേക്ഷകങ്ങളുടേയും ആകെത്തുകയാണ് മനസ്സ്. ചിന്ത, വികാരം, ഭയം, ദേഷ്യം, ഉത്കണ്ഠ ഇവയെല്ലാം മനസ്സിന്റെ പ്രവർത്തനങ്ങളാണ്. അതിനാൽ ശരീരത്തെ ബാധിക്കുന്ന രോഗങ്ങൾ മനസ്സിനേയും ബാധിക്കാം. പരിസ്ഥിതിയെക്കുറിച്ചുള്ള അവബോധവും പ്രതികരണശേഷിയും ചിന്തിക്കാനും അനുഭവിക്കാനുമുള്ള ബോധവും നൽകുന്നത് മനസാണ്.
മനസ്സിന്റെ ധർമ്മങ്ങൾ
മനസ്സിന് ചെയ്യാൻ കഴിയുന്ന കാര്യങ്ങൾ മസ്തിഷ്കത്തിന്റേയും ശരീരഭാഗങ്ങളുടേയും ഏകോപിതനിയന്ത്രണത്തിലാണ് നടക്കുന്നത്. മസ്തിഷ്കത്തിനും മനസ്സിനും വെവ്വേറെ നിലനിൽപ്പില്ലാത്തതിനാൽ മാനസികവ്യാപാരം എന്നത് മസ്തിഷ്കത്തിന്റെ ധർമ്മമാണ്. പ്രധാന മാനസികവ്യാപാരങ്ങൾ ഇവയാണ്.
ചിന്ത
കേവലദത്തങ്ങളിൽ നിന്ന് ആശയങ്ങളും നിഗമനങ്ങളും രൂപപ്പെടുത്തുന്ന പ്രക്രിയയാണ് ചിന്ത. അതുവഴി ദൈനംദിനജീവിതക്രമങ്ങളിലെ പ്രശ്നപരിഹരണത്തിന് ഫലപ്രദമായി ഇടപെടൽ നടത്താൻ കഴിയുന്നു. ചുറ്റുപാടുകളെക്കുറിച്ച് തിരിച്ചറിവുണ്ടാകുന്നതും ആവശ്യാനുസരണം വ്യാഖ്യാനിക്കുന്നതും ചിന്താപ്രക്രിയയിലൂടെയാണ്. ഏറ്റവും ഉയർന്ന മാനസികവ്യാപാരമാണ് ചിന്ത. മനഃശ്ശാസ്ത്രത്തിൽ പ്രായോഗികപ്രശ്നപരിഹരണപ്രക്രിയയായി ചിന്തയെ വ്യവഹരിക്കുന്നു.
ഭാവന
സംവേദനത്വത്തിലൂടെ സ്വീകരിക്കപ്പെട്ട അറിവുകളേയോ ആശയങ്ങളേയോ അനുഭവങ്ങളേയോ അടിസ്ഥാനപ്പെടുത്തി പ്രവചനപരമായി ചിന്തിക്കുന്നതിനോ മറ്റൊരു കാഴ്ചപ്പാടിൽ നോക്കിക്കാണുന്നതിനോ സഹായിക്കുന്ന മാനസികവ്യാപാരമാണ് ഭാവന.
ഓർമ്മ
അറിവ്, വിവരം, അനുഭവം എന്നിവയെ സംരക്ഷിക്കാനും നിലനിർത്താനും ആവശ്യാനുസരണം തിരിച്ചെടുക്കാനും സഹായിക്കുന്ന മാനസികവ്യാപാരമാണ് ഓർമ്മ. ജ്ഞാനംബന്ധിയായ പ്രവർത്തനങ്ങളുടേയും പൊതുധിഷണയുടേയും അടിസ്ഥാനഘടകമാണ് ഓർമ്മ. ലഭ്യമായ വിവരത്തെ ഇന്ദ്രിയാനുഭവത്തിന്റെ രൂപത്തിലോ സങ്കൽപ്പനത്തിന്റെ രൂപത്തിലോ ശേഖരിക്കുന്നതാണ് ഓർമ്മിക്കലിന്റെ ആദ്യപടി. രേഖപ്പെടുത്തിയവിവരത്തെ സ്ഥിരമായി ഒരിടത്ത് സൂക്ഷിച്ചശേഷം യഥാസമയം ലഭ്യമാകുന്ന സൂചനകൾക്കനുസരിച്ച് (Cue) മനസ്സിന്റെ ബോധത്തിലേയ്ക്കാനയിക്കുന്നതാണ് പ്രത്യാനയനം അഥവാ recall.
ബോധം
വ്യക്ത്യധിഷ്ഠിതഅനുഭവങ്ങളിലൂടെ പരിസരവുമായി സ്വയം ബന്ധപ്പെട്ടിരിക്കുന്നു എന്ന വ്യവച്ഛേദിക്കുന്ന വികാരമാണ് ബോധം.
മറ്റ് വശങ്ങൾ
വേദങ്ങൾ പോലുള്ള പൗരാണിക ഗ്രന്ഥങ്ങൾ മനസ്സിനെ 'ചിന്തകളുടെ കൂട്ട'മായി നിർവ്വചിക്കുന്നു.
യുയോമയ മതം
ബ്രാഹ്മണ സമുദായത്തിൽ നിന്ന് ക്രിസ്തുമതം സ്വീകരിക്കുകയും പിന്നീട് ക്രൈസ്തവസഭയിൽ നിന്ന് പുറത്താക്കപ്പെടുകയും ചെയ്ത രാമയ്യൻ എന്നയാളുടെ  പഠിപ്പിക്കലുകളിലൂടെ ഉടലെടുത്ത ഒരു മതവിഭാഗമാണ് യുയോമയം. ലോകാവസാനത്തെ സംബന്ധിച്ച് രാമയ്യൻ നടത്തിയ പ്രവചനങ്ങൾ നിവർത്തിയാകാഞ്ഞതിനാൽ പ്രവചനങ്ങൾക്ക് പുതിയ വ്യാഖ്യാനങ്ങൾ നൽകി ക്രിസ്തുമതത്തിന്റേയും ഹിന്ദുമതത്തിന്റേയും ചില അം‌ശങ്ങൾ കൂട്ടിക്കലർത്തി രാമയ്യൻ രൂപവത്കരിച്ചതാണ്‌ യുയോമയ സഭ. ഇദ്ദേഹത്തിന് യുസ്തൂസ് യോസഫ് എന്നും പേരുണ്ട്.
സി.എം.ഐ സഭയിൽ നിന്നു പുറത്തക്കപ്പെട്ടതിനു ശേഷം 1875-ൽ യുസ്തൂസ് യോസഫും അനുയായികളും കൂടെ സ്ഥാപിച്ച കന്നീറ്റി ഉണർവ്വു സഭ, അഞ്ചരക്കാർ, അഞ്ചരവേദക്കാർ എന്നിങ്ങനെ വിവിധ പേരുകളിൽ അറിയപ്പെട്ടിരുന്നതും, 1875 തൊട്ട് 1881 ഒക്‌ടോബർ വരെ തെക്കൻ കേരളത്തിലെ, പ്രത്യേകിച്ച് മദ്ധ്യതിരുവിതാംകൂറിലെ, ക്രൈസ്തവസമൂഹത്തെയാകെ ഇളക്കി മറിച്ച സഭയുടെ ബാക്കിപത്രമാണു യുയോമയ സഭ.
1881 ഒക്ടോബറിൽ പിറവിയെടുത്ത യുയോമയ സഭക്ക്, നിത്യ സുവിശേഷ സഭ, ക്രിസ്തുമാർഗ്ഗത്തിന്റെ നിവർത്തിയായ യുയോമയം എന്നിങ്ങനെയുള്ള വിശേഷനാമങ്ങളും ഇവർ ഉപയോഗിക്കുന്നു. യുയോമയാബ്ദം എന്ന നവീനയുഗവും, യുയോമയ ഭാഷ എന്ന പേരിൽ പുതിയൊരു ഭാഷയും തുടങ്ങി. യുയോമയം ഒരു സർവ ജാതി മതൈക്യപ്രതീകമാണെന്നു വെളിപ്പെടുത്തിയ യുസ്തൂസ് യോസഫ്, തന്റെ ക്രൈസ്തവ നാമത്തിലേക്ക് തന്റെ പൂർവ്വ ഹൈന്ദവ നാമമായ രാമയ്യൻ, മൂസ്ലീം നാമമായ് അലി, പാശ്ചാത്യ നാമമായ വിൽസൻ എന്നീ പേരും ചേർത്തു. ഇവയുടെയെല്ലാം ആദ്യാക്ഷരങ്ങൾ ഉൾപ്പെടുന്ന യുയോരാലിസൺ എന്ന പുതിയൊരു സ്ഥാനപ്പേരും സ്വീകരിച്ചു.
വീടുകളിലും, പൊതുപ്രാർത്ഥന സമയത്തും, അപ്പവും വെള്ളവും വച്ച് പ്രാർത്ഥിച്ച്, പുതിയ രീതിയിൽ കർത്താവിന്റെ അത്താഴത്തിന്റെ സ്മരണ ദിവസേനേ ആചരിച്ചു പോരുന്ന ആ സഭയിൽ ഇപ്പോൾ 150-ൽ താഴെ കുടുംബങ്ങളാണു അവശേഷിച്ചിട്ടുള്ളത്.
ചരിത്രം
ഒരു വര്ഷത്തെ ആവിര്മോദം ,എകാത്മം ,കാമ്യദം ,ശുചി ,ചടുലം ,തെജോമയം ,പൈയൂഷം ,യോഗ്യം ,ശൌര്യം ,,മംഗളം മധുരം ,ഋതം എന്നിങ്ങനെ പന്ത്രണ്ടു മാസങ്ങളായും ,ഈ മാസങ്ങളെ ധര്മ്മം ,ശബ്ദം ,യത്നം ഐക്യം ,നിത്യം ,സമം ,പ്രഭ എന്നീ ആഴ്ച ദിവസ ങ്ങളായും തിരിച്ചിരിക്കുന്നു .ഏഴു നിയമങ്ങൽ ,അറുപത്താറു വെളിപാടുകൾ ,നിത്യ സുവിശേഷ വിവരണം ,ഏഴു പകര്ച്ചകൾ ,പ്രകരണ ലെഖനങ്ങൾ ,വിശുദ്ധ വെണ്മഴു ,നിത്യാക്ഷരങ്ങൾ ,(രണ്ടു ഭാഗം) ,ഭാഷാ പുസ്തകം ,യുയോമായ ഗീതം ,ആത്മ ഗീതം, ക്രിസ്തീയആത്മീയ ഗീതം എന്നിങ്ങനെ ആകെ പന്ത്രണ്ടു പുസ്തകങ്ങളാണ് ഇവര്ക്കുള്ളത് .സ്ഥാപകനായ വിദ്വാൻകുട്ടി അച്ചൻ മുതൽ ഇപ്പോഴത്തെ സഭാ മേധാവിയായ യുസ്‌തുസ്‌ എം. സാമുവൽ വരെയുള്ള സഭാ മേധാവികൾ ബോധകർ എന്നാണ്‌ അറിയപ്പെടുന്നത്‌. ക്രൈസ്തവ സഭകളുടെ വിശേഷ ദിനങ്ങളായ ക്രിസ്‌തുമസും ഓശാനയും ദുഃഖവെള്ളിയും ഈസ്‌റ്ററും സാധാരണദിവസം പോലെ കാണുന്ന യുയോമയ സഭയുടെ ഇപ്പോഴത്തെ ആസ്‌ഥാനം കായംകുളമാണ്‌.
ബോഗൺവില്ല
220px|thumb തെക്കേ അമേരിക്ക‌ സ്വദേശമായ ഒരു അലങ്കാരസസ്യമാണ് ബോഗൺവില്ല (ബൊഗയൻവില്ല) അഥവാ കടലാസുപിച്ചകം (കടലാസ്സുചെടി) . ഇതിന്റെ ബ്രാക്റ്റുകൾ കനംകുറഞ്ഞതും കടലാസിനു സമാനമായവയുമായതിനാൽ കടലാസുപൂവ് എന്നും ഇവക്ക് പേരുണ്ട്. 1768-ൽ ബ്രസീലിൽ ആദ്യമായി ഈ സസ്യം കണ്ടെത്തിയ ലൂയിസ് ആന്റണി ഡി ബോഗൺവിൻ എന്ന ഫ്രഞ്ച് നാവികന്റെ പേരിൽനിന്നാണ്‌ ബോഗൺവില്ല  എന്നു ഈ ചെടിക്ക് പേരുവന്നത്. മുള്ളുകളുള്ള ഈ ചെടി പന്ത്രണ്ട് മീറ്റർ വരെ ഉയരത്തിൽ വളരാറുണ്ട്‌. ഉഷ്ണമേഖലാപ്രദേശങ്ങളിൽ വർഷം മുഴുവൻ പുഷ്പിക്കുന്നവയാണ്‌ ഈ ചെടി. ‍പുഷ്പങ്ങൾ വളരെ ചെറുതാണ്‌, വർണ്ണപ്പകിട്ടോടെ കാണപ്പെടുന്നത് യഥാർഥത്തിൽ ഇലകളാണ്‌(Bract). പിങ്ക്, മജന്ത, പർപ്പിൾ, ചുവപ്പ്, ഓറഞ്ച്, വെള്ള, മഞ്ഞ എന്നീ നിറങ്ങളിൽ ബ്രാക്റ്റുകൾ കാണപ്പെടുന്നു. ഇവയുടെ യഥാർത്ഥ പൂവ് ചെറുതും വെളുത്ത നിറമുള്ളതുമാണ്. അഞ്ചോ ആറോ ബ്രാക്റ്റുകളാൽ പൂവ് ചുറ്റപ്പെട്ടിരിക്കും. കനംകുറഞ്ഞ അകീൻ തരത്തില്പ്പെട്ടതാണ് ഇവയുടെ ഫലം.
ലൂയിസ് ബോഗൺവില്ല എന്ന പേരിൽ ഒരു ഫ്രഞ്ച് സഞ്ചാരി തന്റെ യാത്രക്കിടയിൽ പുതിയതരം പൂവ് കണ്ടെത്തി. പിന്നീട് ആ പൂവ് അത് കണ്ടെത്തിയ ആളുടെ പേരിൽത്തന്നെ അറിയപ്പെടാൻ തുടങ്ങി. ശാന്തസമുദ്രത്തിലെ ഒരു ദ്വീപിലാണ് അദ്ദേഹം ഈ പൂവ് കണ്ടെത്തിയത്. അതുകൊണ്ട് ആ ദ്വീപും അതേ പേരിൽ അറിയപ്പെട്ടു.
കൃഷിയും ഉപയോഗങ്ങളും
ചൂട് കാലാവസ്ഥകളിൽ പെട്ടെന്ന് വളരുകയും വർഷം മുഴുവൻ പുഷ്പിക്കുകയും ചെയ്യുന്നു. ശാഖകൾ ഒടിച്ചുമാറ്റുകയോ ചെത്തിമാറ്റുകയോ ചെയ്താൽ ഇവയുടെ വളർച്ചയുടേയും പുഷ്പിക്കലിന്റെയും വേഗത വർദ്ധിപ്പിക്കാം. ഈർപ്പവും വളക്കൂറുമുള്ള മണ്ണിലാണ് ഇവ ഏറ്റവും നന്നായി വളരുക. പുഷിപിക്കൽ ചക്രത്തിന്റെ ദൈർഘ്യം നാലു മുതൽ ആറ് ആഴ്ച വരെയാണ്. ശക്തമായ സൂര്യപ്രകാശവും ഇടക്കിടെയുള്ള വളമിടലും ഇവയുടെ വളർച്ചയെ അനുകൂലിക്കുന്ന ഘടകങ്ങളാണ്. വെള്ളം കുറച്ച് മതി. അമിതമായ ജലസേചനം പൂക്കളുണ്ടാകാതിരിക്കുന്നതിനും, ചിലപ്പോൾ വേരഴുകൽ മൂലം സസ്യത്തിന്റെ നാശത്തിനുതന്നെ കാരണമായേക്കാം. മിതോഷ്ണമേഖലകളിൽ ബോൺസായ് വിദ്യ ഉപയോഗിച്ച് ചെറുതാക്കിയ ബോഗൺവില്ല സസ്യങ്ങളെ വീടിനുള്ളിൽ വളർത്താറുണ്ട്.
പ്രതീകം
ഗ്രനേഡ ദ്വീപ്, ഗുവാം ദ്വീപ്, തായ്‌വാൻ, ഐപോ, എന്നീ രാജ്യങ്ങളുടെയും ടഗ്ബിലറാൻ, ഫിലിപ്പീൻസ്; കമറില്ലൊ, കാലിഫോർണ്യ; ലാഗ്വാന നിഗ്വെൽ, കാലിഫോർണ്യ; സാൻ ക്ലെമന്റ്, കാലിഫോർണ്യ; നാഹ, ഒകിനാവ എന്നീ നഗരങ്ങളുടെയും ഔദ്യോഗിക പുഷ്പം ബോഗൺവില്ല ഇനങ്ങളാണ്.
അവലംബം
വർഗ്ഗം:പുഷ്പങ്ങൾ
വർഗ്ഗം:സസ്യജനുസുകൾ
വു ലിയാൻ-തെഹ്
ഒരു ചൈനീസ് ഡോക്ടറാണ് വു ലിയാൻ-തെഹ് (10 മാർച്ച് 1879 - 21 ജനുവരി 1960). 1910-11 ലെ മഞ്ചൂറിയൻ പ്ലേഗ് ബാധക്കാലത്ത് പൊതുജനാരോഗ്യരംഗത്ത് മഹത്തായ സംഭാവനകൾ നൽകി പ്രശസ്തനായി.
കേംബ്രിഡ്ജ് സർവകലാശാലയിൽ പഠിച്ച ചൈനീസ് വംശജനായ ആദ്യത്തെ മെഡിക്കൽ വിദ്യാർത്ഥിയായിരുന്നു വു ലിയാൻ-തെഹ്. 1935 ൽ വൈദ്യശാസ്ത്രത്തിനുള്ള നൊബേൽ സമ്മാനത്തിന് നാമനിർദ്ദേശം ചെയ്യപ്പെട്ട ആദ്യത്തെ മലയൻ വംശജൻ കൂടിയായിരുന്നു അദ്ദേഹം.
ആദ്യകാല ജീവിതവും വിദ്യാഭ്യാസവും
ഗ്രേറ്റ് ബ്രിട്ടനിലെ കോളനികളുടെ ഭാഗമായ പെനാങിലാണ് വു ലിയാൻ-തെഹ് ജനിച്ചത്. പിതാവ് ചൈനയിലെ തായ്‌ഷാനിൽ നിന്നുള്ള കുടിയേറ്റക്കാരനായിരുന്ന സ്വർണ്ണപ്പണിക്കാരനായിരുന്നു അദ്ദേഹത്തിന്റെ അമ്മയുടെ കുടുംബവും ചൈനയിൽ നിന്നുള്ള ഹക്ക വിഭാഗമായിരുന്നു. വുവിന് നാല് സഹോദരന്മാരും ആറ് സഹോദരിമാരും ഉണ്ടായിരുന്നു. പെനാംഗ് ഫ്രീ സ്കൂളിലായിരുന്നു അദ്ദേഹത്തിന്റെ ആദ്യകാല വിദ്യാഭ്യാസം.
1894-ൽ  രാജ്ഞിയുടെ സ്കോളർഷിപ്പ് നേടിയ വു, കേംബ്രിഡ്ജിലെ ഇമ്മാനുവൽ കോളേജിൽ പ്രവേശനം നേടി. ലഭ്യമായ എല്ലാ സമ്മാനങ്ങളും സ്കോളർഷിപ്പുകളും നേടിയ അദ്ദേഹം ലണ്ടനിലെ സെന്റ് മേരീസ് ഹോസ്പിറ്റൽ,  ലിവർപൂൾ സ്കൂൾ ഓഫ് ട്രോപ്പിക്കൽ മെഡിസിൻ ( സർ റൊണാൾഡ് റോസിന് കീഴിൽ), പാസ്ചർ ഇൻസ്റ്റിറ്റ്യൂട്ട്, ഹാലെ യൂണിവേഴ്സിറ്റി, സെലങ്കൂർ ഇൻസ്റ്റിറ്റ്യൂട്ട് എന്നിവിടങ്ങളിൽ പഠനം തുടർന്നു.
കരിയർ
1903-ൽ ഡോ. വു മെഡിക്കൽ പഠനം പൂർത്തിയാക്കിയ ശേഷം സ്ട്രെയിറ്റ് സെറ്റിൽമെന്റിലേക്ക് മടങ്ങി. 1903 സെപ്റ്റംബറിൽ ക്വാലാലംപൂരിലെ ഇൻസ്റ്റിറ്റ്യൂട്ട് ഫോർ മെഡിക്കൽ റിസർച്ചിൽ ആദ്യത്തെ ഗവേഷണ വിദ്യാർത്ഥിയായി ചേർന്നു. എന്നിരുന്നാലും, അദ്ദേഹത്തിന് ഒരു സ്പെഷ്യലിസ്റ്റ് തസ്തികയും ഉണ്ടായിരുന്നില്ല. അക്കാലത്ത്, ബ്രിട്ടീഷ് കോളനികളിലെ ദ്വിതല മെഡിക്കൽ സംവിധാനത്തിൽ, ബ്രിട്ടീഷ് പൗരന്മാർക്ക് മാത്രമേ പൂർണ്ണ യോഗ്യതയുള്ള മെഡിക്കൽ ഓഫീസർമാരുടെയോ സ്പെഷ്യലിസ്റ്റുകളുടെയോ ഉയർന്ന പദവികൾ വഹിക്കാൻ കഴിയൂ. ആദ്യകാല മെഡിക്കൽ ജീവിതത്തിൽ ബെറി-ബെറി, റൗണ്ട് വേംസ് ( അസ്കരിഡിഡേ ) എന്നിവയിൽ ഗവേഷണം നടത്തി.
ഓപിയത്തിനെതിരേയുള്ള പ്രവർത്തനം
അക്കാലത്തെ സാമൂഹിക പ്രശ്നങ്ങളെക്കുറിച്ച് ശബ്ദമുയർത്തിയ വു,  1900 കളുടെ തുടക്കത്തിൽ, ഡോ. ലിം ബൂൺ കെംഗ്, സോംഗ് ഓങ് സിയാങ് എന്നിവരുമായി ദി സ്ട്രെയിറ്റ്സ് ചൈനീസ് മാഗസിൻ എഡിറ്റുചെയ്യുന്നതിൽ ചേർന്നു. തന്റെ സുഹൃത്തുക്കളോടൊപ്പം വു പെനാങിൽ ആന്റി ഓപിയം അസോസിയേഷൻ സ്ഥാപിച്ചു. 1906 ലെ വസന്തകാലത്ത് രാജ്യവ്യാപകമായി ഓപിയം വിരുദ്ധ സമ്മേളനം സംഘടിപ്പിച്ചു. അതിൽ 3000 ത്തോളം ആളുകൾ പങ്കെടുത്തു. ഇത് ഓപിയം കച്ചവടത്തിൽ ഏർപ്പെട്ടിരിക്കുന്നവരുടെ ശത്രുതയ്ക്ക് കാരണമായി. 1907 ൽ വുവിന്റെ ഡിസ്പെൻസറിയിൽ ഒരു ഔൺസ് ഓപിയം കഷായങ്ങൾ കണ്ടെത്തുന്നതിനും നിയമവിരുദ്ധമായി കണക്കാക്കുന്നതിനും കാരണമായി.
1907-ൽ ചൈനീസ് സർക്കാർ ചേർന്ന വു, 1908-ൽ ടിയാൻജിൻ ആസ്ഥാനമായുള്ള ആർമി മെഡിക്കൽ കോളേജിന്റെ വൈസ് ഡയറക്ടറായി.
ന്യുമോണിക് പ്ലേഗ്
1910 ലെ ശൈത്യകാലത്ത്, 99.9% ഇരകളെ കൊന്നൊടുക്കിയ ഒരു അജ്ഞാത രോഗത്തെക്കുറിച്ച് അന്വേഷിക്കാൻ ഹാർബിൻ സന്ദർശിക്കാൻ വൂവിന് വിദേശകാര്യ ഓഫീസായ പെക്കിംഗിൽ നിന്ന് നിർദ്ദേശങ്ങൾ നൽകി. മഞ്ചൂറിയയിലെയും മംഗോളിയയിലെയും വലിയ ന്യൂമോണിക് പ്ലേഗ് പകർച്ചയുടെ തുടക്കമായിരുന്നു ഇത്. 60,000 ൽപ്പരം മനുഷ്യർ ഇതുമൂലം മരണപ്പെട്ടു.
പ്ലേഗ് ബാധിച്ച് മരിച്ച ഒരു ജാപ്പനീസ് യുവതിയെ പോസ്റ്റ്‌മോർട്ടം നടത്താൻ വുവിന് കഴിഞ്ഞു (സാധാരണയായി ചൈനയിൽ ഇത്തരം ടോഗങ്ങൾക്ക് പോസ്റ്റ്‌മോർട്ടം സ്വീകരിച്ചിരുന്നില്ല). പ്ലേഗ് വായുവിലൂടെ പടരുന്നുവെന്ന് പോസ്റ്റ്‌മോർട്ടം വഴി കണ്ടെത്തിയ വു, പടിഞ്ഞാറൻ രാജ്യങ്ങളിൽ ഉപയോഗിച്ചിരുന്ന ശസ്ത്രക്രിയാ മാസ്കുകൾ, കൂടുതലായി പഞ്ഞിയുടെ പാളികൾ ചേർത്ത് വികസിപ്പിച്ചെടുത്തു. 1910 അവസാനത്തോടെ, ഡോക്ടർ ലിയാൻ-തെവു രൂപകൽപ്പന ചെയ്തതാണ് എൻ95 മാസ്കിന്റെ‍‍ ആദ്യരൂപം. ഇത് അനുഭവപരിശോധനയിൽ ബാക്ടീരിയകളിൽ നിന്ന് ഉപയോക്താക്കളെ സംരക്ഷിച്ച ആദ്യത്തെ മാസ്കാണ്. വുവിനു പകരമായി വന്ന ഒരു പ്രമുഖ ഫ്രഞ്ച് ഡോക്ടർ ഡോ. മെസ്നി, മാസ്ക് ധരിക്കാൻ വിസമ്മതിക്കുകയും പ്ലേഗ് ബാധിച്ച് ദിവസങ്ങൾക്കകം മരിക്കുകയും ചെയ്തു. പിൽക്കാലത്ത് ഒരു മഹാമാരിക്കാലത്ത്, 60,000 മാസ്കുകളുടെ ഉൽപാദനത്തിനും വിതരണത്തിനും വു മേൽനോട്ടം വഹിച്ചു. ഇതിന് പല പ്രസ്സ് ചിത്രങ്ങളിലും പ്രത്യക്ഷപ്പെടുകയും വൻ പ്രചാരം ലഭിരക്കുകയും ചെയ്തു. . വു ഒരു ക്വാറന്റൈൻ ആരംഭിക്കുകയും കെട്ടിടങ്ങൾ അണുവിമുക്തമാക്കുകയും പഴയ പ്ലേഗ് ഹോസ്പിറ്റൽ കത്തിച്ച് മാറ്റിസ്ഥാപിക്കുകയും ചെയ്തു. പ്ലേഗ് ബാധിച്ച് മരിച്ചവരെ സംസ്‌കരിക്കാൻ സ്വീകരിച്ച മാർഗ്ഗം വുവിനെ ഏറ്റവും പ്രശസ്തനാക്കി. നിലം മരവിച്ചതിനാൽ, മരിച്ചവരെ സംസ്‌കരിക്കുക അസാധ്യമായിരുന്നു. മൃതദേഹങ്ങൾ പാരഫിൻ കുതിർത്ത് ചിതയിൽ കത്തിച്ചാൽ മാത്രമേ അവ നീക്കം ചെയ്യാൻ കഴിയൂ. രോഗബാധിതരായ ഈ ആളുകളുടെ ശവസംസ്കാരം പകർച്ചവ്യാധി കുറയുന്നതിന് വഴിത്തിരിവായി. ശവസംസ്കാരം ആരംഭിച്ച് ദിവസങ്ങൾ കഴിഞ്ഞപ്പോൾ, പ്ലേഗ് കുറയാൻ തുടങ്ങി, മാസങ്ങൾക്കുള്ളിൽ ഇത് ഇല്ലാതാക്കി.
1911 ഓഗസ്റ്റിൽ ലണ്ടനിലെ ഇന്റർനാഷണൽ കോൺഗ്രസ് ഓഫ് മെഡിസിനിൽ വു പിന്നീട് ഒരു പ്ലേഗ് ഗവേഷണ പ്രബന്ധം അവതരിപ്പിച്ചു, അത് അതേ മാസം തന്നെ ലാൻസെറ്റിൽ പ്രസിദ്ധീകരിച്ചു.
പിന്നീടുള്ള കരിയർ
ചൈനീസ് മെഡിക്കൽ അസോസിയേഷന്റെ (1916-1920) സ്ഥാപക അംഗവും ആദ്യത്തെ പ്രസിഡന്റുമായിരുന്നു.
ചൈനയുടെ വടക്കുകിഴക്കൻ പ്രദേശത്തെ 1920-21 കോളറ പാൻഡെമിക്കിനെ പ്രതിരോധിക്കാനുള്ള ശ്രമങ്ങൾക്ക് വു നേതൃത്വം നൽകി.
1929-ൽ അദ്ദേഹത്തെ പെനാങ്ങിലെ 'നന്യാങ് ക്ലബിന്റെ' ട്രസ്റ്റിയായി ചിയാ ചിയാങ് ലിം, വു ലായ് എച്ച്സി, റോബർട്ട് ലിം ഖോ സെങ്, ലിം ചോങ് ഈംഗ് എന്നിവർ ചേർന്ന് നിയമിച്ചു. ചൈനയിലെ പീപ്പിംഗിലുള്ള 'നന്യാങ് ക്ലബ്' എന്ന പഴയ വീട് വിദേശ ചൈനീസ് സുഹൃത്തുക്കൾക്ക് സൗകര്യപ്രദമായ താമസസൗകര്യം നൽകി.
1930 കളിൽ അദ്ദേഹം ദേശീയ ക്വാറന്റൈൻ സേവനത്തിന്റെ ആദ്യ ഡയറക്ടറായി.
1937-ൽ, ചൈനയുടെ ഭൂരിഭാഗവും ജപ്പാനീസ് അധിനിവേശത്തിനിടയിലും ദേശീയവാദികളുടെ പിൻവാങ്ങലിനിടെയും വു പലായനം ചെയ്തു. അദ്ദേഹത്തിന്റെ ഭാര്യയും മൂന്ന് ആൺമക്കളും ചൈനയിൽ വെച്ച് മരിച്ചിരുന്നു. അദ്ദേഹത്തിന്റെ വീടും പുരാതന ചൈനീസ് മെഡിക്കൽ പുസ്തകങ്ങളുടെ ശേഖരണവും കത്തിനശിച്ചിരുന്നു. 60 വയസ്സായിരുന്നെങ്കിലും ഈ അവസരത്തിൽ, വു മലയയിൽ തിരികെയെത്തി ഇപ്പോഹിൽ ഒരു ജനറൽ പ്രാക്ടീഷണർ ജോലി തുടർന്നു.
ചൈനീസ് ചാരനാണെന്ന് സംശയിച്ച് 1931 നവംബറിൽ വുവിനെ ജാപ്പനീസ് അധികൃതർ തടഞ്ഞുവച്ചു ചോദ്യം ചെയ്തു. ഇടതുപക്ഷ പ്രതിരോധ പോരാളികൾ അദ്ദേഹത്തെ പിടികൂടി മോചനദ്രവ്യം ചെയ്തു. മോചനദ്രവ്യം നൽകിക്കൊണ്ട് ചെറുത്തുനിൽപ്പ് പ്രസ്ഥാനത്തെ പിന്തുണച്ചതിന് ജപ്പാനീസ് അധികൃതർ അദ്ദേഹത്തെ പ്രോസിക്യൂട്ട് ചെയ്തുവെങ്കിലും  ഒരു ജാപ്പനീസ് ഉദ്യോഗസ്ഥനെന്ന നിലയിൽ പിന്നീട് സംരക്ഷിച്ചു.
ജോൺസ് ഹോപ്കിൻസ് യൂണിവേഴ്സിറ്റി, പെക്കിംഗ് യൂണിവേഴ്സിറ്റി, ഹോങ്കോംഗ് സർവകലാശാല, ടോക്കിയോ സർവകലാശാല എന്നിവ അദ്ദേഹത്തിന് ഓണററി ബിരുദം നൽകി.
മരണവും അനുസ്മരണവും
80 വയസ്സുവരെ വു വൈദ്യശാസ്ത്രമേഖലയിൽ സേവനം ചെയ്തു. തന്റെ 667 പേജുള്ള ആത്മകഥയായ Plague Fighter, the Autobiography of a Modern Chinese Physician പൂർത്തിയാക്കി. 1960 ജനുവരി 21 ന് പെനാങ്ങിലെ വീട്ടിൽ ഹൃദയാഘാതത്തെ തുടർന്ന് അദ്ദേഹം മരിച്ചു.
20,000 പുസ്തകങ്ങളടങ്ങിയ വു ലിയാൻ-തെഹ് ശേഖരം നന്യാങ് സർവകലാശാലയ്ക്ക് വു നൽകിയിരുന്നു, അത് പിന്നീട് സിംഗപ്പൂർ ദേശീയ സർവകലാശാലയുടെ ഭാഗമായി. മലയ സർവകലാശാലയിലെ ആർട്ട് മ്യൂസിയത്തിൽ വുവിന്റെ ചിത്രങ്ങളുടെ ഒരു ശേഖരം ഉണ്ട്.
2015 ൽ ഹാർബിൻ മെഡിക്കൽ സർവകലാശാലയിൽ വു ലീൻ-തെഹ് ഇൻസ്റ്റിറ്റ്യൂട്ട് ആരംഭിച്ചു. വൂവിന്റെയും പ്രസിദ്ധീകരണത്തിന്റെ സ്ഥാപക എഡിറ്റർ തോമസ് വക്ലിയുടെയും ബഹുമാനാർത്ഥം 2019 ൽ ലാൻസെറ്റ് ഒരു വാർഷിക വക്ലി-വു ലീൻ തെഹ് സമ്മാനം ആരംഭിച്ചു.
ചൈനയുടെ മെഡിക്കൽ സേവനങ്ങളും മെഡിക്കൽ വിദ്യാഭ്യാസവും നവീകരിച്ച ആദ്യത്തെ വ്യക്തിയായി ഡോ. വു ലിയാൻ-തെഹ് കണക്കാക്കപ്പെടുന്നു. ഹാർബിൻ മെഡിക്കൽ യൂണിവേഴ്സിറ്റിയിൽ, അദ്ദേഹത്തിന്റെ വെങ്കല പ്രതിമകൾ പൊതുജനാരോഗ്യം, പ്രതിരോധ വൈദ്യം, മെഡിക്കൽ വിദ്യാഭ്യാസം എന്നിവയ്ക്ക് നൽകിയ സംഭാവനകളെ അനുസ്മരിപ്പിക്കുന്നു.
2019 ലെ കൊറോണ വൈറസ് രോഗം പൊട്ടിപ്പുറപ്പെട്ടപ്പോൾ, വുവിന്റെ സേവനങ്ങൾക്ക് എപ്പിഡെമിയോളജി മേഖലയിൽ സമകാലിക പ്രസക്തിയുണ്ടെന്ന് നിരവധി പണ്ഡിതന്മാർ വാദിച്ചു.
ഫ്ലൈയിങ്ങ് ട്രപ്പീസ്
thumb|400px|ഫ്ലൈയിങ്ങ് ട്രപ്പീസ് ഊഞ്ഞാലുപയോഗിച്ചുള്ള ഒരു സർക്കസ് വിദ്യയാണ് ഫ്ലൈയിങ്ങ് ട്രപ്പീസ്. ഒന്നോ അതിലധികം പേരോ 20 മുതൽ 40 അടി വരെ ഉയരത്തിൽ ഉള്ള ഊഞ്ഞാലിൽ കാലുടക്കി തലകീഴായി തൂങ്ങി കിടന്ന് ആടും. മറ്റൊരു ഊഞ്ഞാലിൽ ആടി വരുന്ന ഒരാളെ തൂങ്ങി കിടക്കുന്നയാൾ താഴെ വീഴാതെ പിടിച്ചെടുക്കും. സർക്കസിലെ ഒരു പ്രധാന ഇനമാണ് ഫ്ലൈയിങ്ങ് ട്രപ്പീസ്. 1859ൽ ഫ്രെഞ്ചുകാരനായ ജൂൾസ് ലിയോടാർഡാണ് ഈ വിദ്യ കണ്ടുപിടിച്ചത്.
അവലംബം
വർഗ്ഗം:സർക്കസ് അഭ്യാസങ്ങൾ
മുക്കണ്ണൻപേഴ്‌
സാപിൻഡേസിയേ(Sapindaceae) കുടുംബത്തിൽ പെട്ട ഒരു ചെറുമരമാണ് മുക്കണ്ണൻപേഴ്. ഇതിന്റെ ശാസ്ത്രീയ നാമം അല്ലോഫിലസ് സെറാറ്റസ് ( Allophylus serratus (Roxb.) Kurz.)എന്നാണ്. മുക്കണ്ണപ്പെരുക്ക്‌, മുക്കണ്ണൻ പെരികലം, മുക്കണ്ണൻ പെരേര എന്നീ പേരുകളിലും ഇതറിയപ്പെടുന്നു. പശ്ചിമഘട്ടത്തിലും ആസ്സാമിലെ മലകളിലും കാണപ്പെടുന്ന ഇത് 10 മീറ്റർ വരെ ഉയരം വയ്ക്കും. കോശജ്വലനം, ഓസ്റ്റിയോപൊറോസിസ്, എന്നിവയ്ക്ക്‌ മരുന്നായി ഈ ചെടി പണ്ടുമുതലേ ഉപയോഗിച്ചിരുന്നു. അൾസറിനെതിരായും ഈ ചെടി ഉപയോഗിക്കുന്നു.
അവലംബം
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ത്രിശ്ശിലേരി
ത്രിശ്ശിലേരി, കേരളത്തിലെ വയനാട് ജില്ലയിൽ മാനന്തവാടിക്കടുത്തുള്ള ഒരു ഗ്രാമമാണ്. തിരുനെല്ലി പഞ്ചായത്തിലുൾപ്പെടുന്ന ഈ ഗ്രാമം, സി.കെ. ജാനു, പി.കെ. കാളൻ എന്നിവരുടെ ജന്മദേശമെന്ന നിലയിൽ പ്രസിദ്ധമാണ്. ഹിന്ദുക്കളുടെ തീർത്ഥാടന കേന്ദ്രമായ ത്രശ്ശിലേരി ക്ഷേത്രം ഈ ഗ്രാമത്തിലാണ് സ്ഥിതി ചെയ്യുന്നത്.
പുറത്തുനിന്നുള്ള കണ്ണികൾ
വർഗ്ഗം:വയനാട് ജില്ലയിലെ ഗ്രാമങ്ങൾ വർഗ്ഗം:കേരളത്തിലെ മലമ്പ്രദേശങ്ങൾ
ആലീസ് സ്പ്രിംഗ്സ് വിമാനത്താവളം
നോർത്തേൺ ടെറിട്ടറിയിലെ ആലീസ് സ്പ്രിംഗ്സിന് തെക്ക് 7 നോട്ടിക്കൽ മൈൽ (13 കിലോമീറ്റർ) അകലെയായി സ്ഥിതി ചെയ്യുന്ന ഓസ്‌ട്രേലിയൻ പ്രാദേശിക വിമാനത്താവളമാണ് ആലീസ് സ്പ്രിംഗ്സ് വിമാനത്താവളം (IATA: ASP, ICAO: YBAS). ഓസ്‌ട്രേലിയയിലെ ആദ്യത്തെ ആഭ്യന്തര വിമാനം തട്ടിക്കൊണ്ടുപോകൽകൊണ്ടും പിന്നീട് ഒരു മുൻ എയർലൈൻ ഉദ്യോഗസ്ഥന്റെ ചാവേർ ആക്രമണത്തിലും മറ്റ് നാല് പേരുടെ ജീവൻ അപഹരിച്ചതിന്റെ പേരിലും ഈ വിമാനത്താവളം കുപ്രസിദ്ധി നേടി.
വിമാനത്താവളത്തിന് രണ്ട് റൺവേകളുണ്ട്. വലിയ റൺവേയിൽ ബോയിംഗ് 747 അല്ലെങ്കിൽ 777 ലാൻഡിംഗിനെ ഉൾക്കൊള്ളാൻ കഴിയും. അന്താരാഷ്ട്ര ചാർട്ടറുകൾ ചില സമയങ്ങളിൽ വിമാനത്താവളം ഉപയോഗിക്കുന്നുണ്ടെങ്കിലും ഷെഡ്യൂൾ ഫ്ലൈറ്റുകൾ ആഭ്യന്തരസർവീസ് മാത്രമാണ് നടത്തുന്നത്. വിമാനത്താവളം കർഫ്യൂവിന് വിധേയമല്ല. കൂടാതെ 24 മണിക്കൂറും പ്രവർത്തിക്കുകയും ചെയ്യുന്നു.
ചരിത്രം
1940-ൽ ഓസ്‌ട്രേലിയൻ പ്രതിരോധ വകുപ്പാണ് സെവൻ മൈൽ എയറോഡ്രോം നിർമ്മിച്ചത്. പ്രധാനമായും റോയൽ ഓസ്‌ട്രേലിയൻ എയർഫോഴ്‌സും യുണൈറ്റഡ് സ്റ്റേറ്റ്സ് എയർഫോഴ്‌സും ചേർന്നാണ് സൈനികരും സാധനങ്ങളും ഈ പ്രദേശത്തേക്ക് കൊണ്ടുവന്നത്. രണ്ടാം ലോകമഹായുദ്ധസമയത്ത് വിമാനത്താവളം RAAF വിമാനങ്ങളുടെ പ്രധാന ഗതാഗത കേന്ദ്രമായി മാറി. വിമാനത്താവളത്തിൽ നിരവധി സിവിലിയൻ വിമാനങ്ങൾക്ക് അനുമതിയുണ്ടായിരുന്നുവെങ്കിലും യുദ്ധസമയത്ത് ഇതിന്റെ പ്രധാന ലക്ഷ്യം ഇന്ധനം നിറയ്ക്കുന്നതിനും സ്റ്റേജിംഗ് സൗകര്യത്തിനുമായി സൈനിക ആവശ്യങ്ങൾക്കു മാത്രമായിരുന്നു. വിമാനത്താവളം പസഫിക് തിയേറ്റർ ഓഫ് ഓപ്പറേഷന് സമീപം സ്ഥിതിചെയ്യുന്നതിനാലാണ് ഇത്തരം ആവശ്യങ്ങൾക്കു മാത്രമായി പരിമിതപ്പെടുത്തിയത്. നമ്പർ 57 ഓപ്പറേഷൻ ബേസ് യൂണിറ്റ് (RAAF) ഇവിടം പ്രവർത്തിപ്പിക്കുകയും പരിപാലിക്കുകയും ചെയ്തു.
1958 ൽ ഇത് ഔദ്യോഗികമായി ആലീസ് സ്പ്രിംഗ്സ് വിമാനത്താവളമായി മാറി. പ്രധാന റൺ‌വേ 1961-ൽ ഇന്ന് കാണുന്ന 2,438 മീറ്റർ നീളത്തിലേക്ക് വ്യാപിപ്പിച്ചു.
1972-ലെ ഹൈജാക്കിംഗ്
ഓസ്‌ട്രേലിയയിലെ ആദ്യത്തെ ആഭ്യന്തര വിമാനം തട്ടിയെടുക്കൽ നടന്നത് ആലീസ് സ്പ്രിംഗ്സിലായിരുന്നു. 1972 നവംബർ 15-ന് അഡ്‌ലെയ്ഡ് വിമാനത്താവളത്തിൽ നിന്ന് പറന്നുയർന്ന ശേഷം അൻസെറ്റിന്റെ വിമാനക്കമ്പനിയുടെ ഒരു ഫോക്കർ എഫ് 27 ഫ്രണ്ട്ഷിപ്പ് ഹൈജാക്ക് ചെയ്യപ്പെട്ടു. ഹൈജാക്കർ മിലോസ്ലാവ് ഹ്രാബിനെക് പൈലറ്റിനെ തോക്ക് ഉപയോഗിച്ച് ഭീഷണിപ്പെടുത്തി മരുഭൂമിയിലേക്ക് പറന്നു.
വിമാനം ലക്ഷ്യസ്ഥാനമായ ആലീസ് സ്പ്രിംഗ്സിൽ ഇറങ്ങാൻ അനുവദിക്കുമെന്ന് ഹൈജാക്കർ ബോധ്യപ്പെടുത്തി. അവിടെ അദ്ദേഹം നോർത്തേൺ ടെറിട്ടറി പൊലീസുമായി വെടിവയ്പിൽ ഏർപ്പെട്ടു. തലയിൽ വെടിവയ്ക്കുന്നതിനുമുമ്പ് ഒരു പോലീസ് ഉദ്യോഗസ്ഥനെ ഗുരുതരമായി പരിക്കേൽപ്പിച്ചു. ഹൈജാക്കറുടെ ഇടത് താഴത്തെ കാലിനും വലതു തോളിനും മറ്റൊരാളുടെ താടിക്ക് താഴെയുമായി വെടിയേറ്റ മുറിവുകളുണ്ടായിരുന്നു. അയാളുടെ താടിയിലുണ്ടായ മുറിവ് സ്വയം വരുത്തിയതായി കാണപ്പെട്ടു. അദ്ദേഹത്തെയും കോൺസ്റ്റബിൾ സാൻഡെമാനെയും ആലീസ് സ്പ്രിംഗ്സ് ആശുപത്രിയിൽ എത്തിച്ചു. അവിടെ കോൺസ്റ്റബിൾ സാൻഡെമാന് അടിയന്തര ശസ്ത്രക്രിയ നടത്തി. അന്ന് വൈകുന്നേരം 7.28 ന് ഹൈജാക്കർ മരിച്ചു.
1977-ലെ പൈലറ്റിന്റെ ആത്മഹത്യ
ഹൈജാക്കിങ് നടന്ന് നാല് വർഷത്തിനു ശേഷം 1977 ജനുവരി 5-ന് കോന്നെയറിലെ ഒരു മുൻ ഉദ്യോഗസ്ഥൻ കോളിൻ റിച്ചാർഡ് ഫോർമാൻ മോഷ്ടിച്ച ഒരു വിമാനം വിമാനത്താവളത്തിലെ കൊന്നെയർ ഓഫീസുകളിലേക്ക് പറത്തി കോളിനും വിമാനത്തിലെ മൂന്ന് ജീവനക്കാരും കൊല്ലപ്പെട്ടു. ഓഫീസിൽ ജോലി ചെയ്യുന്ന ഒരു സ്ത്രീക്ക് ഗുരുതരമായി പൊള്ളലേറ്റ് ദിവസങ്ങൾക്ക് ശേഷം മരിച്ചു.
സ്വകാര്യവൽക്കരണം
1989 ഏപ്രിൽ 1-ന് ഫെഡറൽ എയർപോർട്ട് കോർപ്പറേഷൻ (എഫ്എസി) വിമാനത്താവളത്തിന്റെ നിയന്ത്രണം ഏറ്റെടുത്തു. നോർത്തേൺ ടെറിട്ടറി എയർപോർട്ട്സ് പിറ്റി ലിമിറ്റഡിന് 1998 ജൂൺ 10-ന് ഓസ്‌ട്രേലിയൻ സർക്കാർ 50 വർഷത്തെ പാട്ടവും 49 വർഷത്തെ ഓപ്ഷനും നൽകി. നോർത്തേൺ ടെറിട്ടറി എയർപോർട്സ് 100% എയർപോർട്ട് ഡെവലപ്‌മെന്റ് ഗ്രൂപ്പിന്റെ ഉടമസ്ഥതയിലാണ് (ഇത് ടെന്നന്റ് ക്രീക്ക് എയർപോർട്ടിനൊപ്പം പ്രവർത്തിക്കുന്നു). നോർത്തേൺ ടെറിട്ടറി എയർപോർട്സ് പിറ്റി ലിമിറ്റഡിന് ആലീസ് സ്പ്രിംഗ്സ് എയർപോർട്ട് പിറ്റി ലിമിറ്റഡിന്റെ (ഡാർവിൻ അന്താരാഷ്ട്ര വിമാനത്താവളത്തിനൊപ്പം) 100% ഉടമസ്ഥാവകാശമുണ്ട്.
എയർക്രാഫ്റ്റ് ബോണിയാർഡ്
2011 മേയ് 27-ന് ആലീസ് സ്പ്രിംഗ്സ് വിമാനത്താവളം അമേരിക്കയ്ക്ക് പുറത്തുള്ള ആദ്യത്തെ വലിയ തോതിലുള്ള വിമാന ശ്മശാനമായി തിരഞ്ഞെടുക്കപ്പെട്ടതായി പ്രഖ്യാപിച്ചു.
2014 ജൂണിൽ പ്രവർത്തനം ആരംഭിച്ച ഈ സൗകര്യം ഏഷ്യാ പസഫിക് എയർക്രാഫ്റ്റ് സ്റ്റോറേജ് ലിമിറ്റഡാണ് പ്രവർത്തിപ്പിക്കുന്നത്. വരണ്ട കാലാവസ്ഥ വിമാന സംഭരണത്തിനും സംരക്ഷണത്തിനും അനുയോജ്യമായതിനാൽ എപി‌എ‌എസ് ആലീസ് സ്പ്രിംഗ്സ് തിരഞ്ഞെടുത്തു. ഉപയോഗത്തിലില്ലാത്ത വാണിജ്യ വിമാനങ്ങളും സർവ്വീസ് നിർത്തലാക്കിയതും, എഞ്ചിനുകൾ, ഇലക്ട്രോണിക്സ്, വയറിംഗ് പോലുള്ള പുനരുപയോഗം ചെയ്യേണ്ട ഭാഗങ്ങൾ നീക്കം ചെയ്യുന്നതുമായ വിമാനങ്ങൾക്കായി ഈ സൗകര്യം ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:ആലീസ് സ്പ്രിങ്സിലെ ഗതാഗതം വർഗ്ഗം:നോർത്തേൺ ടെറിട്ടറിയിലെ വിമാനത്താവളങ്ങൾ
വെള്ളരിക്കാപ്പട്ടണം
നെൽസൺ സംഭാഷണമെഴുതി തോമസ് ബേർളി കഥയും തിരക്കഥയും രചിച്ച് സംവിധാനം ചെയ്ത 1975 ലെ ഒരു മലയാള ചലച്ചിത്രമാണ്വെള്ളരിക്കാപട്ടണം. തോമസ് ബേർളിതന്നെ നിർമ്മിച്ച ഈ ചിത്രത്തിൽ പ്രേം നസീർ, സീമ, രതീഷ്, സുകുമാരി എന്നിവർ പ്രധാന കഥാപാത്രങ്ങളെ അവതരിപ്പിച്ചു. നെൽസൺ എഴുതിയ ചിത്രത്തിലെ ഗാനങ്ങൾക്ക് ഈണം പകർന്നത് തോമസ് ബേർളി ആയിരുന്നു. കെ.ജെ ജോയ് ആണ് ചിത്രത്തിന് പശ്ചാത്തലസംഗീതമൊരുക്കിയത്.
==അഭിനേതാക്കൾ ==
==ഗാനങ്ങൾ == ഗാനങ്ങൾ :നെൽസൺ ഈണം :തോമസ് ബേർളി
യൂറ്റ്യൂബിൽ കാണുക
വെള്ളരിക്കാപട്ടണം(1985)
വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തോമസ് ബേർളി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ വർഗ്ഗം:നെൽസണിന്റെ ഗാനങ്ങൾ
കമ്പിളിനാരങ്ങ
നാരകവംശത്തിൽ പെടുന്ന ഒരു തരം നാരങ്ങയാണ് കമ്പിളിനാരങ്ങ അഥവാ മാതോളിനാരങ്ങ. ഇത് ബബ്ലൂസ് നാരങ്ങ, അല്ലി നാരങ്ങ, കമ്പിളിനാരങ്ങ, കംബിളിനാരങ്ങ, കുബ്ലൂസ് നാരങ്ങ എന്നീ പേരുകളിലം അറിയപ്പെടുന്നു.
ഇടത്തരം വലിപ്പത്തിൽ വളരുന്ന ഒരു മരമാണ് കമ്പിളി നാരകം. 15-25 സെന്റി മീറ്റർ വലിപ്പം വരുന്നവയാണ് ഇതിന്റെ ഫലം. നാരകത്തിന്റെ കുടുംബത്തിൽ ഏറ്റവും വലിപ്പമുള്ള ഫലം ഇവയുടേതാണ്. മധുരമുള്ള അല്ലികളുള്ള ഇതിന്റെ ഫലം വെള്ള/ചുവപ്പ് നിറങ്ങളിൽ സാധാരണയായി കണ്ടുവരുന്നു. ഉള്ളിലെ കാമ്പിനുമേലെയായി നല്ല ഒരു പുറം ആവരണവും ഇവയ്ക്കുണ്ട്. തോടിന്റെ ഉൾഭാഗം സ്‌പോഞ്ച് പോലെയാണ്. വിത്ത് വഴിയും വായുവിൽ പതി വെച്ചും ഗ്രാഫ്റ്റ് ചെയ്തും, മുകുളനം വഴിയും പുതിയ തൈകൾ ഉത്പാദിപ്പിക്കുന്നു.
ഫോട്ടോബൂത്ത്
ഫോട്ടോ ബൂത്ത് 2005 ഒക്ടോബറിൽ പുറത്തിറങ്ങി, മാക്ഒഎസ് 10 ടൈഗറിൽ പ്രവർത്തിക്കുന്ന ഒരു ബിൽറ്റ്-ഇൻ ഐ സൈറ്റ് ക്യാമറയുള്ള മാക്കിന്റോഷ് കമ്പ്യൂട്ടറുകളിൽ മാത്രമേ യഥാർത്ഥത്തിൽ ലഭ്യമായിരുന്നുള്ളൂ.
കമ്പിളിനാരങ്ങ
പുറത്തേയ്ക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നാരകങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:റൂട്ടേസീ വർഗ്ഗം:സിട്രസ്